cyanic-selkie/wikianc huggingface dataset:
ᱠᱟᱞᱤᱢᱯᱚᱝ ᱑ ᱵᱚᱱᱚᱛ
ᱠᱟᱞᱤᱢᱯᱚᱝ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱠᱟᱞᱤᱢᱯᱚᱝ ᱦᱚᱱᱚᱛ ᱨᱮᱱᱟᱜ ᱠᱟᱞᱤᱢᱯᱚᱝ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱠᱟᱞᱤᱢᱯᱚᱝ ᱨᱮᱸᱡᱽ ᱚᱛᱱᱚᱜ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱐᱐ ᱢᱤᱴᱚᱨ ᱠᱷᱚᱱ ᱓,᱐᱐᱐ ᱢᱤᱴᱚᱨ ᱩᱥᱩᱞ ᱦᱩᱭᱩᱜᱼᱟ ᱾
ᱛᱤᱥᱛᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱨ ᱥᱤᱠᱠᱤᱢ ᱛᱟᱞᱟ ᱨᱮ ᱠᱟᱞᱤᱢᱯᱚᱝ ᱒ ᱟᱨ ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱤᱢᱟᱹ ᱥᱟᱶᱛᱮ ᱛᱤᱥᱛᱟ ᱵᱟᱡᱟᱨ ᱫᱷᱟᱹᱨᱤᱡ ᱥᱤᱢᱟᱹᱭ ᱵᱮᱱᱟᱣᱟ, ᱡᱟᱦᱟᱸ ᱛᱟᱭᱚᱢ ᱱᱚᱣᱟ ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱞᱤᱸᱜᱤᱱᱟ ᱾ ᱱᱚᱣᱟ ᱫᱚ ᱥᱮᱵᱷᱚᱠᱮ ᱥᱩᱨ ᱴᱟᱺᱰᱤ ᱮᱞᱟᱠᱟ ᱨᱮ ᱵᱚᱞᱚᱱᱟ ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱤᱠᱠᱤᱢ ᱨᱮᱱᱟᱜ ᱮᱛᱚᱢ ᱥᱤᱠᱠᱤᱢ ᱦᱚᱱᱚᱛ ᱟᱨ ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱜᱳᱨᱩᱵᱽᱛᱷᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮ ᱢᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱟᱨᱥᱤᱭᱟᱝ ᱟᱨ ᱨᱚᱝᱞᱤ ᱨᱚᱝᱞᱤᱭᱚᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱖᱐.᱔᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱕᱑ ᱜᱚᱴᱟᱝ ᱢᱚᱣᱡᱟ ᱟᱨ ᱔᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱜᱳᱨᱩᱵᱽᱛᱷᱟᱱ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱞᱤᱢᱯᱚᱝ ᱨᱮ ᱢᱮᱱᱟᱜᱼᱟ ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱷᱟᱞᱩᱠᱷᱳᱯ, ᱵᱳᱝ, ᱰᱨ. ᱜᱨᱟᱦᱚᱢ ᱦᱳᱢᱥ, ᱰᱩᱸᱜᱽᱨᱟ, ᱠᱟᱯᱷᱚᱨ ᱠᱟᱸᱠᱮ ᱵᱳᱝ, ᱠᱟᱞᱤᱢᱯᱚᱝ, ᱞᱳᱣᱟᱨ ᱤᱪᱟᱭ, ᱱᱤᱢᱵᱳᱝ, ᱯᱟᱵᱨᱤᱝᱴᱟᱨ, ᱯᱩᱛᱩᱨ, ᱥᱟᱢᱚᱞᱵᱳᱝ, ᱥᱚᱢᱛᱷᱟᱨ, ᱥᱮᱣᱚᱠᱵᱤᱨ, ᱥᱤᱸᱫᱷᱮᱯᱚᱝ, ᱛᱟᱥᱤᱰᱤᱝ, ᱛᱤᱥᱛᱟ ᱟᱨ ᱭᱟᱝᱢᱟᱠᱩᱢ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱗᱔,᱗᱔᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱗,᱙᱕᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱖,᱗᱘᱙ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱗,᱗᱕᱐ (᱕᱑%) ᱠᱚᱲᱟ ᱟᱨ ᱓᱖,᱙᱙᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱗,᱔᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕,᱒᱑᱓ (᱖.᱙᱗%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱕,᱖᱕᱗ (᱓᱔.᱓᱓%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱰᱩᱸᱜᱽᱨᱟ ᱠᱷᱟᱥᱢᱚᱦᱚᱞ (᱖,᱗᱘᱙) ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱤᱪᱟ ᱠᱷᱟᱥᱢᱚᱦᱚᱞ (᱔,᱑᱗᱖), ᱥᱤᱸᱫᱤᱵᱳᱝ ᱠᱷᱟᱥᱢᱚᱦᱚᱞ (᱗,᱖᱐᱖), ᱵᱷᱟᱞᱩᱠᱷᱳᱯ ᱠᱷᱟᱥᱢᱚᱦᱚᱞ (᱕,᱔᱐᱔), ᱠᱟᱞᱤᱢᱯᱚᱝ ᱠᱷᱟᱥᱢᱚᱦᱚᱞ (᱘,᱘᱘᱑) ᱟᱨ ᱵᱳᱝ ᱠᱷᱟᱥᱢᱚᱦᱚᱞ (᱔,᱒᱒᱐) ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱦᱳᱢᱥ ᱥᱮᱸᱴ ᱟᱨ ᱟᱨ ᱜᱨᱟᱦᱤᱢᱥ (᱓,᱘᱙᱙), ᱠᱟᱸᱠᱮ ᱵᱳᱝ (᱑,᱘᱓᱕), ᱛᱤᱥᱛᱟ ᱵᱟᱡᱟᱨ (᱒,᱙᱕᱓), ᱱᱤᱝᱵᱳᱝ (᱒,᱖᱕᱙), ᱭᱟᱝ ᱢᱟᱠᱩᱢ ᱠᱷᱟᱥᱢᱚᱦᱚᱞ (᱓,᱓᱕᱐), ᱥᱟᱢᱚᱞᱵᱳᱝ ᱠᱷᱟᱥᱢᱚᱦᱚᱞ (᱒,᱐᱕᱐), ᱯᱩᱰᱩᱝ (᱒,᱓᱘᱒), ᱢᱮᱝᱯᱚᱝ ᱵᱤᱨ (᱑,᱑᱑᱑), ᱠᱟᱯᱷᱤᱨ ᱠᱷᱟᱥᱢᱚᱦᱚᱞ (᱕᱔᱙) ᱟᱨ ᱥᱩᱱᱛᱟᱞᱮ ᱠᱷᱟᱥᱢᱚᱦᱚᱞ (᱒᱐᱙) ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱔᱓,᱙᱐᱓ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱕᱘.᱗᱔% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱔,᱕᱕᱐ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑᱙.᱔᱗% ᱛᱟᱦᱮᱸ ᱠᱟᱱᱟ ᱾ ᱵᱩᱫᱫᱷᱚ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱔,᱑᱕᱖ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑᱘.᱙᱔% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱘᱕᱓ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑.᱑᱔% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱮᱞ ᱑,᱒᱘᱔ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑.᱗᱒% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱙.᱙᱖% ᱫᱚ ᱱᱮᱯᱟᱞᱤ, ᱕.᱕᱗% ᱫᱚ ᱞᱮᱯᱪᱟ ᱟᱨ ᱑.᱓᱓% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱒-᱑᱓ ᱥᱟᱞ ᱨᱮ, ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱐ ᱫᱚ ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱒ ᱫᱚ ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱒-᱑᱓ ᱥᱟᱞ ᱨᱮ, ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱑ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱘,᱔᱒᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱕᱑᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱐᱓᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱢᱤᱫᱴᱟᱹᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱒,᱑᱒᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱔᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱮᱭᱟᱭ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱑᱙ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱨᱟᱢᱵᱤ ᱵᱟᱡᱟᱨ, ᱯᱤ ᱳ ᱨᱤᱭᱟᱝ ᱨᱮ ᱓᱐ ᱵᱭᱰ ᱟᱜ ᱨᱟᱢᱵᱤ ᱜᱨᱟᱢᱤᱬ ᱟᱥᱯᱟᱛᱟᱞ, ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱥᱚᱢᱛᱷᱚᱨ (᱖ ᱵᱮᱰ ᱟᱜ) ᱟᱨ ᱛᱤᱥᱛᱟ ᱵᱟᱡᱟᱨ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱟᱞᱤᱢᱯᱚᱝ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱭᱩᱱᱟᱱ
ᱭᱩᱱᱟᱱ (ᱤᱝᱨᱟᱹᱡᱤᱺ Yunnan; ᱪᱟᱭᱱᱤᱥᱺ云南) ᱮᱛᱚᱢᱼᱯᱟᱪᱷᱮ ᱪᱥᱭᱱᱟ ᱨᱮᱱᱟᱜ ᱢᱤᱫᱴᱟᱝ ᱯᱚᱱᱚᱛ ᱠᱟᱱᱟ᱾ ᱱᱤᱭᱟᱹ ᱯᱚᱱᱚᱛ ᱫᱚ ᱓᱙᱔,᱐᱐᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱥᱨ ᱮᱥᱮᱫ ᱟᱠᱟᱱᱟ᱾ᱱᱚᱣᱧ ᱯᱚᱱᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱔᱗ᱹ᱓᱖᱘ ᱢᱤᱞᱤᱭᱚᱱ (᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ)᱾ ᱱᱤᱭᱟᱹ ᱯᱚᱱᱚᱛ ᱨᱮᱭᱟᱜ ᱨᱧᱡᱽᱜᱥᱲ ᱫᱚ ᱦᱩᱭᱩᱜ ᱠᱟᱱᱟᱼ ᱠᱩᱱᱢᱤᱝ, ᱢᱟᱲᱟᱝ ᱫᱚ ᱭᱩᱱᱥᱱ ᱜᱮ ᱠᱚ ᱢᱮᱛᱟᱜ ᱠᱟᱱ ᱛᱟᱸᱦᱮᱸᱱᱟ᱾
ᱯᱚᱱ ᱠᱚᱱᱰ
ᱱᱚᱣᱟ ᱯᱚᱱᱚᱛ ᱫᱚ ᱪᱟᱭᱱᱟ ᱨᱮᱱᱟᱜ ᱜᱩᱣᱟᱝᱥᱤ ᱯᱚᱱᱚᱛ, The ᱜᱩᱭᱡᱽᱦᱟᱣ ᱯᱚᱱᱚᱛ, ᱥᱤᱪᱩᱣᱟᱝ ᱯᱚᱱᱚᱛ ᱟᱨ ᱛᱤᱵᱮᱛ ᱚᱴᱚᱱᱚᱢᱟᱥ ᱴᱚᱴᱷᱟ, ᱚᱱᱟ ᱥᱟᱶ ᱥᱟᱶ ᱛᱮ ᱵᱷᱤᱭᱮᱴᱱᱟᱢ, ᱞᱚᱣᱟᱥ ᱟᱨ ᱢᱮᱭᱟᱱᱢᱟᱨ ᱫᱤᱥᱚᱢ᱾
ᱯᱟᱹᱨᱥᱤ
ᱱᱤᱭᱟᱹ ᱯᱚᱱᱚᱛ ᱨᱮ ᱨᱚᱲᱚᱜ ᱠᱟᱱ ᱥᱟᱝᱜᱮ ᱯᱟᱹᱨᱥᱤ ᱜᱮ ᱮᱛᱚᱢᱼᱯᱟᱪᱷᱮ ᱢᱟᱱᱰᱟᱨᱤᱱ ᱦᱩᱰᱤᱧ ᱜᱷᱟᱨᱚᱧᱡᱽ ᱨᱮᱭᱟᱜ ᱦᱤᱸᱥ ᱠᱟᱱᱟ᱾ᱭᱩᱱᱟᱱ ᱯᱚᱱᱚᱛ ᱨᱮᱭᱟᱜ ᱡᱟᱹᱛᱤ ᱵᱷᱮᱱᱮᱜᱟᱨ ᱫᱚ ᱱᱚᱱᱰᱮ ᱱᱟᱜ ᱯᱟᱹᱨᱥᱤ ᱵᱷᱮᱱᱮᱜᱟᱨ ᱨᱮ ᱛᱟᱹᱯᱩᱜ ᱨᱟᱠᱟᱵᱚᱜ ᱠᱟᱱᱟ᱾ ᱭᱩᱱᱟᱱ ᱯᱚᱱᱚᱛ ᱨᱮ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱚ ᱫᱚ ᱛᱤᱵᱚᱛᱼᱵᱚᱨᱚᱢ ᱯᱥᱹᱨᱥᱤ ᱜᱷᱟᱨᱚᱸᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱚ ᱠᱟᱱᱟ ᱡᱮᱞᱮᱠᱟᱼ ᱵᱟᱭ, ᱭᱤ, ᱛᱤᱵᱮᱛᱟᱱ, ᱦᱟᱱᱤ, ᱡᱤᱝᱯᱚ, ᱞᱤᱥᱩ, ᱞᱟᱦᱩ, ᱱᱟᱠᱥᱤ  ᱮᱢᱟᱱ ᱯᱟᱹᱨᱥᱤ ᱠᱚ, ᱛᱟᱭ ᱯᱟᱹᱨᱥᱤ ᱜᱷᱟᱨᱚᱸᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ ᱡᱷᱩᱣᱟᱝ, ᱵᱚᱣᱭᱟᱭᱤ, ᱫᱚᱝ, ᱥᱩᱭ,  ᱛᱟᱭ ᱞᱩ, ᱟᱨ ᱛᱟᱭᱼᱱᱩᱣᱟ ᱮᱢᱟᱱ ᱯᱟᱹᱨᱥᱤ ᱠᱚ ᱚᱱᱟ ᱥᱟᱶ ᱥᱟᱶᱛᱮ ᱢᱚᱝ ᱢᱮᱭᱱ ᱯᱥᱹᱨᱥᱤ ᱠᱚ ᱦᱚᱸ ᱨᱚᱲᱚᱜ ᱠᱟᱱᱟ᱾
ᱥᱮᱪᱮᱫ
᱑᱙᱙᱘ ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱜ ᱨᱮ, ᱱᱤᱭᱟᱹ ᱦᱚᱱᱚᱛ ᱨᱮᱱ ᱔᱑᱙,᱘᱐᱐ ᱡᱚᱱᱟ ᱯᱟᱹᱴᱷᱭᱟᱹ ᱫᱚ ᱵᱤᱨᱫᱟᱹ ᱜᱟᱲ ᱟᱨ ᱚᱱᱟ ᱠᱷᱚᱱ ᱪᱮᱛᱟᱱ ᱨᱮ ᱠᱚ ᱚᱞᱚᱜ ᱯᱟᱲᱦᱟᱣᱚᱜ ᱠᱟᱱ ᱛᱟᱸᱦᱮᱸᱱᱟ᱾ ᱒.᱑᱑ ᱢᱤᱞᱤᱭᱟᱱ ᱯᱟᱹᱴᱷᱣᱟᱹ ᱫᱚ ᱞᱟᱯᱷᱟᱝ ᱛᱟᱞᱱᱟ ᱟᱥᱲᱟ ᱨᱮ ᱠᱚ ᱚᱞ ᱯᱟᱰᱦᱟᱣᱚᱜ ᱠᱟᱱ ᱛᱟᱸᱦᱮᱸᱱᱟ,᱘.᱓ ᱢᱤᱞᱤᱭᱟᱱ ᱡᱚᱱᱟ ᱯᱟᱴᱷᱣᱟᱹ ᱠᱚ ᱫᱚ ᱡᱩᱱᱸᱭᱚᱨ ᱛᱟᱞᱱᱟ ᱟᱥᱲᱟ ᱨᱮ ᱠᱚ ᱚᱞ ᱯᱟᱲᱦᱟᱣᱚᱜ ᱠᱟᱱ ᱛᱟᱸᱦᱮᱸᱱᱟ, ᱑᱘,᱒᱕ ᱢᱤᱞᱤᱭᱟᱱ ᱡᱚᱱᱟ ᱯᱟᱴᱷᱣᱟᱹ ᱠᱚ ᱫᱚ ᱮᱛᱚᱦᱚᱵ ᱟᱥᱲᱟ ᱨᱮ ᱠᱚ ᱯᱟᱲᱦᱟᱣᱚᱜ ᱠᱟᱱ ᱛᱟᱸᱦᱮᱸᱱᱟ, ᱟᱨ ᱘.᱒᱕ ᱢᱤᱞᱤᱭᱟᱱ ᱦᱚᱲ ᱫᱚ᱑᱕ ᱥᱮᱨᱢᱟ ᱪᱮᱛᱟᱱ ᱨᱮ ᱠᱚ ᱛᱟᱸᱦᱮᱸ ᱠᱟᱱᱟ, ᱦᱚᱭ ᱩᱱᱠᱩ ᱫᱚ ᱟᱞᱼᱵᱩᱫᱟᱹᱦᱟ ᱟᱨᱵᱟᱝ ᱠᱷᱟᱱ ᱱᱟᱥᱮᱼᱚᱞ ᱯᱟᱲᱦᱟᱣᱚᱜ ᱠᱚ ᱠᱚ ᱛᱟᱸᱦᱮᱸ ᱠᱟᱱᱟ᱾
ᱪᱟᱥ
ᱭᱩᱱᱟᱱ ᱯᱚᱱᱚᱛ ᱜᱮ ᱪᱟᱭᱱᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱚᱯᱷᱤ ᱟᱨᱡᱟᱣ ᱯᱚᱱᱚᱛ ᱠᱟᱱᱟ, ᱡᱩᱫᱤ ᱦᱚ ᱾ ᱯᱷᱩᱡᱤᱭᱟᱱ ᱟᱨ ᱦᱟᱭᱱᱟᱱ ᱨᱮ ᱦᱚ ᱱᱟᱥᱮ ᱵᱟᱹᱲᱛᱤ ᱠᱚᱯᱷᱤ ᱟᱨᱡᱟᱣᱚᱜᱵᱠᱟᱱ ᱜᱮᱭᱟ᱾ ᱑᱙᱘᱘ ᱥᱮᱨᱢᱟ ᱠᱷᱚᱱ ᱭᱩᱱᱟᱱ ᱯᱚᱱᱚᱛ ᱨᱮ ᱟᱹᱰᱤ ᱵᱟᱹᱲᱛᱤ ᱠᱚᱯᱷᱤ ᱪᱟᱪᱟᱥ ᱠᱚ ᱮᱦᱚᱵ ᱟᱠᱟᱱᱟ᱾
ᱫᱟᱨᱦᱟ
ᱱᱤᱭᱟᱹ ᱯᱚᱱᱚᱛ ᱨᱮ ᱫᱚ ᱟᱨᱮ ᱜᱚᱴᱟᱝ ᱢᱟᱨᱟᱝ ᱫᱟᱨᱦᱟ ᱠᱚ ᱢᱮᱱᱟᱜ ᱟᱠᱟᱫᱟ, ᱱᱤᱭᱟᱹ ᱫᱟᱨᱦᱟ ᱠᱚ ᱫᱚ  ᱓᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱥᱮ ᱑᱒ ᱪᱧᱹᱣᱠᱟᱹ ᱢᱟᱭᱤᱞ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾
ᱥᱟᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱦᱮᱣᱟ
ᱦᱮᱣᱟ (habit) ᱡᱟᱦᱟᱸᱭ ᱡᱤᱣᱤᱭᱟᱱ ᱨᱮ ᱚᱱᱠᱟᱱ ᱵᱮᱵᱷᱟᱨ ᱠᱚ ᱢᱮᱛᱟᱣᱟᱜ ᱠᱟᱱᱟ ᱡᱟᱦᱟᱸᱭ ᱵᱟᱹᱲᱛᱤ ᱵᱟᱝ ᱩᱭᱦᱟᱹᱨ ᱠᱟᱛᱮ ᱫᱚᱦᱲᱟ ᱨᱩᱣᱟᱹᱲ ᱮᱫᱼᱟᱭ᱾ ᱡᱮᱞᱮᱠᱟ ᱢᱟᱹᱱᱢᱤ ᱨᱮ ᱥᱤᱜᱽᱨᱮᱴ, ᱪᱩᱴᱤ ᱠᱷᱚᱱ ᱢᱚᱪᱟ ᱛᱮ ᱫᱷᱩᱝᱜᱟ ᱢᱤᱫ ᱦᱮᱣᱟ ᱨᱮᱱᱟᱜ ᱡᱮᱞᱮᱠ ᱠᱟᱱᱟ᱾ ᱡᱟᱱᱣᱟ ᱠᱚ ᱨᱮᱦᱚᱸ ᱦᱮᱣᱟ ᱟᱭᱢᱟ ᱫᱷᱟᱣ ᱧᱮᱞ ᱦᱩᱭ ᱟᱠᱟᱱᱟ, ᱚᱱᱠᱟ ᱡᱟᱦᱟᱸᱭ ᱥᱮᱛᱟ ᱠᱚ ᱜᱷᱟᱱᱤ ᱵᱟᱡᱟᱣ ᱥᱟᱶ ᱟᱠᱚᱣᱟᱜ ᱫᱩᱢ ᱦᱤᱞᱟᱹᱣ ᱨᱮᱱᱟᱜ ᱦᱮᱣᱟ ᱢᱮᱱᱟᱜ ᱛᱟᱠᱚᱣᱟ ᱟᱨ ᱚᱱᱠᱟ ᱦᱩᱭ ᱦᱚᱸ ᱫᱟᱲᱮᱭᱟᱜᱼᱟ ᱪᱮᱫᱟᱜ ᱥᱮ ᱩᱱᱠᱩ ᱨᱮᱱ ᱠᱤᱥᱟᱹᱬ ᱚᱲᱟᱜ ᱦᱮᱡ ᱠᱟᱛᱮ ᱜᱷᱟᱱᱴᱤ ᱵᱟᱡᱟᱣ ᱮᱫᱼᱟᱭ᱾ ᱚᱱᱠᱟ ᱦᱩᱭᱩᱜ ᱠᱟᱱ ᱜᱮᱭᱟ ᱡᱮ ᱴᱮᱞᱤᱵᱷᱤᱡᱚᱱ ᱨᱮ ᱦᱚᱸ ᱜᱷᱟᱱᱴᱤ ᱨᱮᱱᱟᱜ ᱥᱟᱰᱮ ᱟᱸᱡᱚᱢ ᱞᱮᱱ ᱠᱷᱟᱱ ᱜᱮ ᱩᱱᱠᱩ ᱫᱚ ᱫᱩᱢ ᱠᱚ ᱦᱤᱞᱟᱹᱣ ᱾
ᱵᱟᱹᱲᱤᱡ ᱦᱮᱣᱟ
ᱢᱤᱫ ᱵᱟᱹᱲᱤᱡ ᱦᱮᱣᱟ ᱢᱤᱫ ᱵᱟᱝ ᱜᱟᱱᱚᱜ ᱟᱱ ᱦᱚᱨᱟ ᱠᱟᱱᱟ᱾ ᱧᱮᱞ ᱞᱮᱠᱟᱛᱮ ᱵᱟᱹᱲᱤᱡ ᱨᱚᱲ, ᱞᱩᱜᱽᱲᱤ ᱠᱚ ᱜᱮᱨ ᱵᱟᱲᱟᱭ, ᱟᱨ ᱨᱟᱢᱟ ᱜᱮᱨ ᱮᱢᱟᱱ ᱠᱚ ᱵᱟᱹᱲᱤᱡ ᱦᱮᱣᱟ ᱦᱩᱭᱩᱜ ᱠᱟᱱᱟ᱾ ᱡᱟᱦᱟᱸ ᱛᱤᱱᱟᱹᱜ ᱩᱥᱟᱹᱨᱟ ᱜᱮ ᱱᱚᱶᱟ ᱠᱚ ᱵᱟᱹᱲᱤᱡ ᱦᱮᱣᱟ ᱠᱚᱢ ᱩᱨᱩᱢ ᱫᱟᱲᱮᱭᱟᱜᱼᱟ, ᱩᱱᱟᱹᱜ ᱜᱮ ᱥᱚᱡᱷᱮ ᱞᱟᱹᱜᱤᱫ ᱦᱚᱸ ᱟᱞᱜᱟ ᱜᱮᱭᱟ᱾ ᱥᱩᱢᱩᱝ ᱢᱤᱫ ᱵᱟᱹᱲᱤᱡ ᱦᱮᱣᱟ ᱜᱮ ᱪᱟᱵᱟᱭ ᱞᱟᱹᱜᱤᱫ ᱛᱮ ᱨᱤᱠᱟᱹ ᱞᱟᱹᱜᱤᱫ ᱛᱮ, ᱱᱚᱶᱟ ᱫᱚ ᱥᱚᱨᱮᱥ ᱢᱮᱩᱛᱷᱩᱱ ᱛᱚᱸᱛᱨᱚ ᱠᱚ ᱥᱟᱶ ᱵᱚᱫᱚᱞ ᱨᱮᱱᱟᱜ ᱛᱚᱞᱟᱥ ᱨᱮ ᱵᱟᱹᱲᱛᱤ ᱯᱨᱳᱰᱭᱩᱥᱚᱨ ᱦᱩᱭ ᱫᱟᱲᱮᱭᱟᱜᱼᱟ᱾
ᱤᱪᱷᱟ ᱟᱨ ᱤᱨᱟᱫᱟ
ᱢᱤᱫ ᱵᱟᱹᱲᱤᱡ ᱦᱮᱣᱟ ᱫᱚ ᱢᱤᱫ ᱮᱰᱤᱠᱥᱚᱱ (addiction) ᱥᱮ ᱢᱚᱱᱮ ᱨᱮᱱᱟᱜ ᱢᱮᱱᱫᱚ ᱢᱟᱱᱥᱤᱠ ᱨᱚᱜᱽ (mental diseases) ᱠᱷᱚᱱ ᱡᱩᱫᱟᱹ ᱚᱪᱚᱭ ᱞᱟᱹᱜᱤᱫ ᱛᱮ ᱢᱤᱫ ᱟᱥᱚᱞ ᱢᱚᱱ ᱤᱪᱷᱟ ᱠᱟᱨᱚᱱ ᱫᱟᱲᱮᱭᱟᱱ ᱨᱚᱜᱽ ᱠᱟᱱᱟ᱾ ᱡᱩᱫᱤ ᱡᱟᱦᱟᱸᱭ ᱦᱚᱲ ᱜᱮ ᱟᱞᱜᱟ ᱛᱮ ᱜᱮ ᱵᱮᱵᱷᱟᱨ ᱨᱮ ᱠᱚᱱᱴᱨᱳᱞ ᱦᱚᱸᱭ ᱫᱟᱲᱮᱭᱟᱜ ᱠᱟᱱᱟ, ᱠᱷᱟᱱ ᱚᱱᱟ ᱢᱤᱫ ᱦᱮᱣᱟ ᱠᱟᱱᱟ᱾ ᱱᱟᱯᱟᱭ ᱢᱚᱱᱮ ᱵᱟᱹᱲᱤᱡ ᱦᱮᱣᱟ ᱨᱮᱱᱟᱜ ᱵᱟᱝ ᱜᱟᱱᱚᱜ ᱞᱮᱠᱟᱱ ᱟᱹᱭᱠᱟᱹᱣ ᱫᱚ ᱳᱣᱨᱚᱨᱟᱭᱰ ᱦᱚᱸ ᱦᱩᱭ ᱫᱟᱲᱮᱭᱟᱜ ᱜᱮᱭᱟ, ᱢᱮᱱᱠᱟᱷᱟᱱ ᱚᱱᱟ ᱨᱮᱱᱟᱜ ᱟᱹᱭᱠᱟᱹᱣ ᱯᱷᱩᱨᱜᱟᱹᱞ ᱟᱨ ᱡᱚᱲ-ᱵᱷᱮᱜᱮᱫ ᱟᱱᱟᱜ ᱦᱩᱭ ᱫᱟᱲᱮᱭᱟᱜᱼᱟ - ᱵᱟᱹᱲᱤᱡ ᱦᱮᱣᱟ ᱵᱟᱱᱟᱣᱜ ᱛᱮᱜᱮ ᱛᱟᱦᱮᱱ ᱠᱟᱱᱟ, ᱢᱮᱱᱠᱟᱷᱟᱱ ᱪᱟᱵᱟᱭ ᱞᱟᱹᱜᱤᱫ ᱵᱟᱝ ᱠᱟᱛᱮ ᱚᱱᱟ ᱵᱟᱥᱟ ᱦᱟᱠᱟᱱ ᱞᱮᱠᱟ ᱦᱮᱣᱟ ᱦᱩᱭᱩᱜ ᱠᱟᱱᱟ᱾
ᱠᱟᱞᱱᱟ ᱡᱮᱱᱟᱨᱮᱞ ᱠᱚᱞᱮᱡᱽ
ᱥᱚᱨᱠᱟᱨᱤ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱠᱟᱞᱱᱟ (ᱠᱟᱞᱱᱟ ᱜᱚᱵᱷᱚᱨᱢᱮᱱᱴ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱥᱟᱬᱮᱥ ᱟᱨ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱨᱤᱛᱩ
ᱨᱤᱛᱩ ᱵᱟ season ᱥᱮᱨᱢᱟ ᱯᱩᱨᱟᱹᱣ ᱨᱮᱱᱟᱜ ᱢᱤᱫᱴᱟᱝ ᱟᱹᱰᱤ ᱞᱟᱹᱠᱛᱤᱭᱟᱱ ᱦᱟᱸᱦᱟ ᱫᱚ ᱥᱩᱢᱩᱝ ᱮ ᱵᱩᱡᱽ ᱚᱪᱩᱭᱟ᱾ ᱚᱱᱟ ᱫᱚ ᱟᱵᱚᱦᱟᱣᱩᱭᱟ ᱪᱮᱛᱟᱱ ᱨᱮ ᱧᱮᱞ ᱠᱟᱛᱮᱜ ᱥᱮᱨᱢᱟ ᱯᱩᱨᱟᱹᱣ ᱨᱮᱱᱟᱜ ᱨᱤᱛᱩ ᱧᱩᱛᱩᱢ ᱦᱩᱭᱩᱜᱼᱟ᱾ ᱫᱷᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱫᱤᱥᱚᱢ ᱨᱮᱜᱮ ᱧᱮᱞ ᱱᱤᱨᱚᱱ ᱨᱤᱛᱩ, ᱥᱤᱛᱩᱝ ᱨᱤᱛᱩ, ᱦᱮᱢᱟᱞ ᱨᱤᱛᱩ, ᱟᱨ ᱨᱟᱵᱟᱝ ᱨᱤᱛᱩ ᱱᱤᱭᱟᱹ ᱯᱚᱨᱫᱷᱟᱱ ᱯᱩᱱ ᱨᱤᱛᱩ ᱜᱮ ᱧᱮᱞᱚᱜᱼᱟ᱾ ᱟᱨᱦᱚᱸ ᱛᱟᱨᱟ ᱫᱤᱥᱚᱢ ᱨᱤᱱ ᱦᱚᱲᱠᱚ ᱨᱤᱛᱩᱜᱮ ᱟᱨᱦᱚᱸ ᱥᱟᱸᱜᱮ ᱠᱚ ᱦᱟᱹᱴᱤᱧ ᱟᱠᱟᱫᱟ᱾ ᱡᱮᱢᱚᱱ, ᱵᱟᱝᱞᱟᱫᱮᱥ, ᱟᱥᱴᱨᱮᱞᱤᱭᱟ, ᱥᱟᱢᱟᱝ ᱨᱮᱭᱟᱜ ᱯᱚᱱᱚᱛ ᱨᱮᱫᱚ ᱛᱩᱨᱩᱭ ᱨᱤᱛᱩ ᱢᱮᱱᱟᱜᱼᱟ᱾
ᱡᱤᱭᱟᱹᱞᱤ ᱵᱷᱮᱱᱮᱜᱟᱨ
ᱦᱚᱭᱼᱦᱤᱸᱥᱤᱫ ᱟᱨ ᱡᱤᱭᱟᱹᱞᱤ ᱵᱷᱮᱱᱮᱜᱟᱨ ᱨᱮᱱᱟᱜ ᱵᱚᱫᱚᱞ ᱚᱠᱛᱚᱨᱮ ᱥᱤᱝ ᱪᱟᱸᱫᱚᱣᱟᱜ ᱛᱟᱨᱟᱥ ᱛᱮ ᱨᱤᱛᱩ ᱪᱤᱱᱦᱟᱹᱜᱼᱟ᱾ ᱚᱱᱟ ᱵᱮᱜᱚᱨ ᱟᱨᱦᱚᱸ ᱥᱤᱝ ᱪᱟᱸᱫᱚᱣᱟᱜ ᱵᱮᱲᱦᱟᱭᱛᱮ ᱟᱹᱪᱩᱨᱚᱜᱼᱟ ᱥᱟᱶ ᱫᱷᱟᱹᱨᱛᱤ ᱨᱮᱱᱟᱜ ᱥᱮᱨᱢᱟ ᱯᱩᱨᱟᱹᱣ ᱥᱟᱶ ᱨᱤᱛᱩ ᱵᱚᱫᱚᱞᱚᱜ ᱨᱮᱭᱟᱜ ᱟᱵᱷᱟᱥ ᱢᱮᱱᱟᱜᱼᱟ᱾ ᱵᱤᱥᱮᱥ ᱫᱚ ᱱᱤᱨᱚᱱ ᱨᱤᱛᱩ ᱨᱮ ᱵᱟᱦᱟ ᱥᱟᱜᱮᱱᱟ, ᱥᱚᱡᱟᱨᱩ ᱨᱟᱵᱟᱝ ᱨᱤᱛᱩᱨᱮ ᱠᱚ ᱡᱟᱹᱯᱤᱫᱟ᱾ ᱟᱨ ᱱᱚᱣᱟ ᱠᱚ ᱛᱟᱞᱟ ᱨᱮᱜᱮ ᱧᱮᱞ ᱛᱮᱵᱚᱱ ᱵᱩᱡᱼᱟ ᱨᱤᱛᱩ ᱵᱚᱫᱚᱞ ᱟᱠᱟᱱᱟ᱾
ᱡᱟᱜᱟ ᱥᱟᱶ ᱨᱤᱛᱩ
ᱥᱤᱛᱩᱝ ᱨᱤᱛᱩ ᱨᱮ ᱵᱟᱨ ᱞᱮᱠᱟᱱ ᱨᱤᱛᱩ ᱢᱮᱱᱟᱜᱼᱟ᱾ ᱟᱨᱦᱚᱸ ᱨᱟᱵᱟᱝ ᱨᱤᱛᱩ ᱨᱮ ᱵᱟᱨᱮᱭᱟ ᱨᱤᱛᱩ ᱢᱮᱱᱟᱜᱼᱟ᱾
ᱵᱟᱝᱞᱟᱛᱮ ᱚᱠᱚᱛ
ᱵᱟᱝᱞᱟ ᱥᱮᱨᱢᱟ ᱨᱮᱱᱟᱜ ᱯᱚᱧᱡᱤᱠᱟ ᱞᱮᱠᱟᱛᱮ ᱖ ᱜᱚᱴᱟᱝ ᱨᱤᱛᱩ ᱢᱮᱱᱟᱜᱼᱟ᱾ ᱚᱱᱟ ᱫᱚ ᱵᱟᱨ ᱵᱚᱸᱜᱟ ᱛᱟᱭᱚᱢ ᱠᱚᱫᱚᱞᱟ᱾ ᱞᱟᱛᱟᱨ ᱨᱮ ᱚᱱᱟ ᱠᱚ ᱨᱮᱱᱟᱜ ᱧᱩᱛᱩᱢᱺ
ᱨᱚᱦᱤᱢᱚᱛᱯᱩᱨ
ᱨᱚᱦᱤᱢᱚᱛᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱥᱟᱛᱟᱨᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱾
ᱨᱚᱦᱤᱢᱚᱛᱯᱩᱨ ᱨᱮᱱᱟᱜ ᱩᱥᱩᱞ ᱫᱚ ᱖᱕᱗ ᱢᱤᱴᱚᱨ (᱒᱑᱕᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱛᱟᱨᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ
ᱠᱮᱹ ᱨᱟᱫᱷᱟᱠᱨᱤᱥᱱᱟᱱ
'''ᱠᱮ. ᱨᱟᱫᱷᱟᱠᱨᱤᱥᱱᱟᱱ''' ᱫᱚ ᱡᱟᱱᱟᱢ ᱟᱠᱟᱱᱟ (24 ᱢᱮ,1964) ᱥᱟ.ᱦᱮᱛ ᱨᱮ ᱩᱱᱤ ᱫᱚ ᱢᱤᱫ ᱥᱤᱧᱚᱛ ᱨᱤᱱᱤᱡ ᱨᱟᱡᱱᱤᱛᱤᱵᱤᱫ ,ᱡᱟᱦᱟᱭ ᱱᱤᱛᱚᱜ ᱛᱮᱥᱟᱨ ᱯᱤᱱᱟᱨᱟᱭ ᱵᱤᱡᱤᱭᱚᱠ ᱢᱚᱱᱛᱨᱟᱞᱚᱭ ᱨᱮ ᱠᱮᱨᱟᱞᱟ ᱥᱟᱱᱛᱟᱲᱤ ᱪᱤᱠᱱᱟ. ᱪᱤᱠᱤ I ᱩᱯᱚᱡᱟ.ᱛᱤ ᱟᱨ ᱛᱟᱭᱚᱢ ᱟᱠᱟᱱ ᱡᱟ.ᱛᱤ ,ᱫᱮᱵᱥᱟᱢᱚᱥ ᱛᱟᱞᱢᱟ ᱥᱟᱛᱟᱢ ᱱᱤᱨᱟ.ᱭ ᱢᱚᱱᱛᱨᱤ ᱯᱟᱞᱚᱱ ᱟᱠᱟᱫᱟ ᱟᱨ ᱯᱚᱱᱚᱛ ᱢᱚᱱᱛᱨᱤ ᱨᱤᱱᱤᱡ ᱜᱷᱟᱜᱩᱲᱤᱭᱟ. ᱮ ᱛᱟᱦᱮ ᱠᱟᱱᱟ I CPIM ᱨᱮ ᱩᱱᱤ ᱫᱚ 2006 ᱠᱷᱚᱱ 2011 ᱥᱟᱞ ᱫᱷᱟᱵᱤᱡ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱢᱩᱲᱩᱫ ᱟᱲᱟᱝ ᱜᱚᱞᱚᱪ ᱟᱱ ᱮ ᱛᱟᱦᱮ ᱠᱟᱱᱟ I ᱩᱱᱤ ᱛᱨᱤᱥᱚᱨ ᱨᱤᱱᱤᱡ ᱨᱟᱡ ᱱᱤᱛᱤᱵᱤᱫ ᱟᱨ 1996 ᱠᱷᱚᱱ ᱟᱜ 2001 ᱥᱟᱞ ᱫᱷᱟ.ᱵᱤᱡ ᱛᱮᱥᱟᱨ ᱤ. ᱠᱮ I ᱱᱚᱭᱱᱟ ᱢᱚᱱᱛᱨᱚᱠ ᱨᱮᱱ SC, ST ᱥᱟᱛᱟᱢ ᱟᱨ ᱡᱩᱣᱟᱱ ᱥᱟᱛᱟᱢ ᱵᱟᱵᱚᱛ ᱛᱮ ᱢᱚᱱᱛᱨᱤ ᱨᱮᱱᱟᱜ ᱟᱜᱤᱵᱷᱟᱨ ᱨᱮ ᱯᱟᱞᱚᱱ ᱟᱠᱟᱫᱟ I ᱩᱱᱤ ᱫᱚ ᱪᱮᱞᱠᱟᱨ ᱵᱟᱪᱱᱟᱣ ᱮᱞᱟᱠᱟ  ᱠᱷᱚᱱ ᱠᱚ ᱵᱟᱪᱱᱟᱣ ᱞᱮᱫᱮᱭᱟ I ᱩᱱᱤ ᱫᱚ 1996 ᱠᱷᱚᱱ 2016 ᱥᱟᱞ ᱫᱷᱟᱵᱤᱡ ᱪᱮᱞᱟᱠᱠᱟᱨ ᱵᱤᱫᱷᱟᱭᱚᱠ ᱦᱤᱥᱟ.ᱵ ᱛᱮ ᱫᱟᱭᱤᱠ ᱛᱚ ᱯᱟᱞᱚᱱ ᱞᱮᱫᱟ I
ᱡᱤᱣᱤᱫ ᱡᱤᱭᱚᱱ
ᱩᱱᱤ ᱫᱚᱭ ᱡᱟᱱᱟᱢ ᱞᱮᱱᱟ 24 ᱢᱮ 1964 ᱥᱟᱞ ᱨᱮᱱᱟᱜ ᱯᱩᱞᱞᱤᱠᱟᱱᱟᱢ ᱵᱷᱚᱜᱚᱢᱚᱱ ᱤᱰᱩᱠᱤ ᱨᱮ I ᱟᱯᱟᱛ ᱫᱚᱭ ᱛᱟᱦᱮ ᱠᱟᱱᱟ ᱮᱢ ᱥᱤ ᱠᱩᱪᱱᱤ ᱟᱨ ᱮ.ᱜᱟᱛ ᱪᱤᱱᱤᱢᱢᱟ I ᱟᱡ ᱵᱟᱵᱟ ᱫᱚᱭ ᱨᱮᱜᱮᱡ ᱠᱟ.ᱢᱤᱭᱟ.ᱭ ᱛᱟᱦᱮ.ᱫ, ᱩᱱᱤ ᱫᱚ ᱛᱨᱤᱥᱩᱨ ᱡᱮᱞᱟ ᱨᱮᱭᱟᱜ ᱪᱮᱞᱟᱠᱠᱟᱨ ᱵᱟᱥᱮᱱᱫᱟ I ᱩᱱᱤ ᱫᱚ ᱛᱷᱩᱱᱩᱨᱠᱟᱨ ᱤᱭᱩ ,ᱯᱤ ᱮᱛᱚᱦᱚᱵ ᱵᱤᱫᱟ.ᱜᱟᱲ ᱨᱮ ᱥᱮᱪᱮᱫ ᱮ ᱢᱩᱪᱟ.ᱫ ᱞᱮᱫᱟ I SMTG HS ᱩᱱᱩᱥᱩᱲ ᱵᱤᱫᱟ.ᱜᱟ.ᱲ ᱠᱷᱚᱱ ᱞᱚᱭᱟᱨ ᱪᱟᱱᱟᱪ ᱥᱮᱪᱮᱫ ᱮ ᱰᱩᱜᱤ ᱞᱮᱫᱟ ᱤᱱᱟ. ᱛᱟᱭᱚᱢ ᱨᱟᱫᱷᱟᱠᱨᱤᱥᱟᱱᱟᱱ ᱛᱨᱤᱥᱩᱨ ᱨᱮᱭᱟᱜ ᱥᱨᱤ ᱵᱷᱮᱥᱟ ᱮᱱ ᱮᱥ ᱡᱮᱜᱮᱛ ᱵᱤᱫᱫᱷᱟ.ᱜᱟᱲ ᱨᱮ ᱩᱰᱟᱠᱠᱟᱪᱟᱨᱤ ᱟᱨ ᱥᱨᱤ ᱠᱮᱨᱟᱞᱟ ᱵᱷᱟᱨᱢᱟ ᱠᱚᱞᱮᱪ ᱨᱮ ᱚᱞᱚᱜ ᱞᱟ.ᱜᱤᱫ ᱮ ᱪᱟᱞᱟᱣ ᱞᱮᱱᱟ ᱟᱨ B.A ᱜᱮᱡᱮᱭᱤᱥᱚᱱ ᱠᱚᱨᱟᱣ ᱚᱠᱛᱚ, ᱩᱱᱤ ᱨᱟᱡ ᱱᱤᱛᱤ ᱠᱟ.ᱢᱤ ᱨᱮ ᱥᱮᱞᱮᱫ ᱞᱮᱱᱟ I ᱩᱱᱤ ᱫᱚ ᱤᱱᱰᱟᱱ ᱞᱟᱥᱮᱨ ᱦᱟᱛᱟᱝ ᱟᱱ ᱢᱚᱱᱛᱨᱤ ᱛᱟᱦᱮ ᱠᱟᱱᱟ I
ᱩᱱᱤ ᱫᱚ ᱮᱥ ᱮᱯ ᱟᱭ ᱨᱮ ᱞᱮᱛᱟᱲᱟᱱ ᱜᱷᱟᱜᱩᱲᱤᱭᱟ.ᱭ ᱛᱟᱦᱮ ᱠᱟᱱᱟ, ᱠᱮᱨᱟᱞᱟ ᱵᱷᱟᱨᱢᱟ ᱡᱮᱜᱮᱛ ᱵᱤᱫᱫᱟ.ᱜᱟᱲ ᱨᱤᱱᱤᱡ ᱢᱤᱢᱤᱫ ᱥᱮᱠᱨᱮᱴᱟᱨᱤ , ᱪᱮᱞᱟᱠᱠᱟᱨ ᱚᱧᱪᱚᱞ ᱥᱚᱢᱯᱟᱫᱚᱠ ᱟᱨ ᱛᱨᱤᱥᱩᱨ ᱡᱤᱞᱟ ᱥᱩᱪᱤᱵᱟᱞᱚᱭ ᱦᱤᱥᱟ.ᱵ ᱛᱮ SFI ᱱᱮᱛᱟᱭ ᱛᱟᱦᱮ ᱠᱟᱱᱟ I ᱩᱱᱤ ᱫᱚᱭ ᱠᱟ.ᱢᱤ ᱞᱮᱫᱟ ᱪᱮᱞᱟᱠᱠᱟᱨ ᱵᱞᱚᱠ ᱠᱚᱢᱤᱴᱤ ᱨᱮᱱᱤᱡ ᱥᱮᱠᱨᱮᱴᱟᱨᱤ ᱟᱨ ᱰᱤ ᱳᱣᱟᱭ ᱮᱯᱟᱭᱮᱨ ᱨᱟᱡᱜᱟᱲ ᱠᱩᱢᱩᱰ ᱜᱷᱟᱜᱩᱲᱤᱭᱟ. ᱟᱨ ᱩᱱᱤ ᱫᱚ ᱱᱤᱛᱚᱜ CPIM ᱛᱟᱞᱢᱟ ᱨᱤᱱᱤᱡ ᱜᱷᱟᱜᱩᱲᱤᱭᱟ. I
ᱵᱷᱟᱞᱟᱛᱷᱚᱞ ᱱᱚᱜᱚᱨ ᱦᱟ.ᱴᱤᱧ ᱠᱷᱚᱱᱟᱜ 1991 ᱥᱟᱞ ᱨᱮ ᱛᱨᱤᱥᱩᱨ ᱡᱮᱞᱟ ᱠᱷᱚᱱ ᱠᱚ ᱵᱟᱪᱱᱟᱣ ᱞᱮᱫᱮᱭᱟ ᱨᱟᱫᱷᱟᱠᱨᱤᱥᱱᱟᱱ I ᱩᱱᱤ ᱫᱚ ᱵᱟᱪᱱᱟᱣ ᱞᱮᱱᱟ ᱵᱤᱫᱷᱟᱱ ᱥᱚᱵᱷᱟ ᱞᱟ.ᱜᱤᱫ 1996,2001 ᱟᱨ 2006 ᱥᱟ.ᱦᱤᱛ ᱨᱮ I ᱩᱱᱤ ᱫᱚ ᱠᱟ.ᱢᱤ ᱠᱟᱱ ᱛᱟᱦᱮ.ᱫ ᱱᱚᱣᱟ ᱫᱷᱟᱵ ᱛᱟᱞᱢᱟ ᱨᱮ Minister for the Welfare of Backward and Scheduled Communities and Youth Affairs 1996 ᱠᱷᱚᱱᱟᱜ 2001 ᱥᱟ.ᱦᱤᱛ ᱨᱮ I ᱩᱱᱤ ᱫᱚ ᱚᱯᱚᱡᱤᱥᱚᱱ ᱪᱤᱯ ᱩᱭᱤᱯ ᱮ ᱛᱟᱦᱮᱫ ᱢᱟ.ᱦᱤᱛ 2001 ᱠᱷᱚᱱ 2006 I
ᱥᱟ.ᱠᱷᱭᱟ.ᱛ
ᱛᱷᱚᱠ:Kerala mla
ᱫᱤᱯᱟ ᱥᱟᱦᱤ
ᱱᱤᱡᱮᱨ ᱟᱬᱜᱟᱛ ᱡᱤᱭᱚᱱ
ᱫᱤᱯᱟ ᱥᱟᱦᱩ ᱫᱚ, ᱢᱩᱬᱩᱛ ᱨᱮ ᱯᱚᱧᱡᱟᱵᱤ ᱠᱟᱱᱟᱭ ᱟᱨ ᱰᱮᱦᱨᱟᱰᱩᱱ ᱨᱮ ᱢᱤᱫ ᱯᱷᱟ.ᱫᱽ ᱜᱷᱟᱨᱚᱸᱡᱽ ᱨᱤᱱᱤᱡ ᱡᱷᱚᱛᱚ ᱠᱷᱚᱱ ᱦᱩᱰᱤᱧᱤᱡ ᱠᱟᱱᱟᱭ ᱾ ᱱᱩᱭ ᱫᱚ ᱢᱤᱨᱚᱴ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱨᱮᱱ ᱜᱷᱟᱨᱚᱸᱡᱽ ᱠᱚ ᱡᱷᱚᱛᱚ ᱫᱚᱥᱟᱨ ᱨᱮ ᱠᱟᱱᱟᱰᱟ ᱠᱚ ᱩᱪᱟ.ᱲ ᱞᱮᱱᱟ, ᱢᱮᱱᱠᱷᱟᱱ ᱱᱩᱭ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱜᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱱᱩᱭᱤᱡ ᱢᱤᱫ ᱢᱟᱨᱟᱝ ᱫᱟ.ᱭ ᱛᱟᱦᱮᱸ ᱞᱮᱱᱟᱭ ᱡᱟᱦᱟᱸᱭ ᱫᱚ ᱑᱘ ᱥᱟᱞ ᱨᱮ ᱜᱚᱡᱽ ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱰᱤᱜᱽᱨᱤ ᱤᱱᱫᱽᱨᱚᱯᱨᱚᱥᱛᱷᱟ ᱠᱚᱞᱮᱡᱽ ᱯᱷᱚᱨ ᱣᱤᱢᱮᱱ ᱠᱷᱚᱱ ᱦᱟᱛᱟᱣ ᱞᱮᱫ-ᱟ ᱟᱨ ᱫᱤᱞᱞᱤ ᱥᱠᱩᱞ ᱚᱯᱷ ᱤᱠᱚᱱᱳᱢᱤᱠᱥ ᱠᱷᱚᱱ ᱥᱟᱭᱠᱳᱞᱳᱡᱤ ᱨᱮ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱫ-ᱟ ᱾ ᱫᱚᱥᱟᱨ ᱛᱮ ᱫᱤᱯᱟ, ᱰᱤᱨᱮᱠᱴᱚᱨ ᱵᱮᱱᱟᱜ ᱞᱟᱴᱜᱤᱱ ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢᱟ ᱨᱮ ᱥᱮᱞᱮᱫ ᱮᱱᱟᱭ ᱾ ᱡᱟᱦᱟᱸᱭᱮᱱ ᱜᱮ, ᱱᱩᱭ ᱚᱱᱟ ᱚᱠᱛᱚ ᱨᱮ ᱢᱤᱫ ᱟᱠᱴᱤᱝ ᱠᱟ.ᱢᱤ ᱧᱟᱢ ᱞᱮᱫ-ᱟ, ᱚᱱᱟ ᱠᱟᱛᱷᱟ ᱜᱮ ᱱᱩᱭ ᱟᱠᱴᱤᱝ ᱞᱟ.ᱷᱤᱱ ᱜᱚᱦᱚᱲ ᱠᱮᱫᱮᱭᱟ ᱾ ᱫᱤᱯᱟ ᱠᱟ.ᱢᱤ ᱡᱤᱭᱟᱱ ᱨᱮᱱᱟᱜ ᱯᱩᱭᱞᱩ ᱫᱤᱱ ᱠᱚᱨᱮ ᱠᱷᱟᱱ ᱜᱮ ᱯᱷᱤᱞᱢ ᱰᱤᱨᱮᱠᱴᱚᱨ ᱞᱟ.ᱜᱤᱱ ᱛᱮᱴᱮᱡ ᱵᱟᱲᱟᱭᱮᱫ ᱛᱟᱦᱮᱸᱠᱟᱱᱟ, ᱛᱚᱵᱮ ᱯᱷᱤᱞᱢ ᱱᱟᱱᱟ ᱠᱚᱨᱛᱮ ᱯᱭᱟᱨ, ᱡᱟᱦᱟᱸᱨᱮ ᱱᱟᱱᱟ ᱯᱟᱴᱮᱠᱚᱨ ᱟᱨ ᱦᱮᱢᱟ ᱢᱟᱲᱤᱱᱤ ᱠᱤᱱ ᱠᱟ.ᱢᱤ ᱞᱟ.ᱜᱤᱱ ᱵᱤᱯᱷᱚᱲ ᱮᱱᱟᱭ ᱾ ᱱᱩᱭ ᱫᱚ ᱯᱷᱤᱞᱢ ᱰᱤᱨᱮᱠᱴᱚᱨ ᱠᱮᱛᱚᱱ ᱢᱮᱦᱛᱟ ᱴᱷᱮᱱ ᱡᱟᱶᱟᱭ ᱞᱮᱱᱟ, ᱡᱟᱦᱟᱸᱭ ᱫᱚ ᱪᱤᱨᱜᱟ.ᱞ ᱞᱟ.ᱲᱦᱟ.ᱭᱤᱭᱟ. ᱩᱥᱟ ᱢᱮᱦᱛᱟ-ᱤᱡ ᱵᱷᱚᱬᱡᱟ ᱥᱮ ᱦᱚᱢᱚᱱ ᱠᱚᱲᱟᱭ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱱᱟ ᱦᱚᱲᱟᱜ ᱫᱚᱥᱟᱨ ᱵᱟᱯᱞᱟ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱠᱟ.ᱢᱤ ᱡᱤᱭᱚᱱ
ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢᱟ, ᱫᱤᱞᱞᱤ, ᱨᱮᱭᱟᱜ ᱢᱤᱫ ᱟᱞᱞᱩᱢᱱᱚᱥ ᱨᱮ ᱫᱤᱯᱟ ᱟᱡᱟᱜ ᱛᱷᱤᱭᱮᱴᱚᱨ ᱠᱟ.ᱢᱤ ᱨᱮᱭᱟᱜ ᱡᱷᱚᱞᱚᱠ ᱫᱮᱠᱷᱟᱣ ᱞᱮᱫ-ᱟ ᱾
ᱟᱡᱟᱜ ᱯᱤᱭᱞᱩ ᱠᱟ.ᱢᱤ ᱡᱤᱭᱚᱱ ᱨᱮ ᱱᱩᱭ ᱫᱚ ᱜᱳᱵᱤᱱᱫᱚ ᱱᱤᱦᱟᱞᱟᱱᱤ ᱥᱟᱶ ᱢᱮᱥᱟ ᱠᱟᱛᱮ ᱑᱙᱘᱔ ᱥᱟ.ᱦᱤᱛ ᱨᱮ ᱯᱟᱨᱴᱤ ᱯᱷᱤᱞᱢ ᱨᱮ ᱠᱤᱱ ᱠᱟ.ᱢᱤ ᱞᱮᱫ-ᱟ ᱾ ᱱᱚᱶᱟ ᱫᱚ ᱟ.ᱰᱤ ᱥᱟᱨᱦᱟᱣᱟᱱ ᱛᱟᱦᱮᱸ ᱠᱟᱱᱟ, ᱟᱨ ᱚᱱᱟ ᱥᱟᱶ ᱛᱮ ᱱᱩᱭ ᱫᱚ ᱟᱜᱷᱟᱛ (᱑᱙᱘᱕) ᱯᱷᱤᱞᱢ ᱨᱮ ᱟᱠᱴᱤᱝ ᱞᱮᱫ-ᱟ ᱾ ᱟᱠᱟᱜ ᱟᱠᱴᱤᱝ ᱡᱤᱭᱚᱱ ᱫᱚ ᱡᱟᱦᱟᱸᱱᱟ ᱞᱮᱠᱟᱭᱮᱱ ᱜᱮ, ᱛᱚᱵᱮ ᱚᱡ ᱫᱚ ᱟ.ᱰᱤ ᱱᱟᱯᱟᱭ ᱧᱚᱜ ᱜᱮ ᱴᱮᱞᱤᱵᱤᱡᱚᱱ ᱯᱷᱤᱞᱢ  ᱛᱚᱢᱚᱥ (᱑᱙᱘᱖) ᱨᱮ ᱠᱟ.ᱢᱤ ᱞᱮᱫᱟ ᱾
ᱯᱷᱤᱞᱢ ᱰᱤᱨᱮᱠᱴᱚᱨ ᱠᱮᱛᱚᱱ ᱢᱮᱦᱛᱟ ᱴᱷᱮᱱ ᱡᱟᱶᱟᱭᱮᱱ ᱛᱟᱭᱚᱢ ᱱᱩᱭ ᱫᱚ ᱟ.ᱰᱤ ᱧᱩᱛᱩᱢᱟᱱ ᱦᱤᱱᱫᱤ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱟᱠᱟᱫᱟᱭ ᱡᱮᱢᱚᱱ——ᱦᱤᱨᱳ ᱦᱤᱨᱟᱞᱟ (᱑᱙᱘᱘), ᱢᱟᱭᱟ ᱢᱮᱢᱥᱟᱵᱽ (᱑᱙᱙᱒) ᱟᱨ ''ᱚᱦ ᱰᱟᱨᱞᱤᱝ! ᱭᱮ ᱦᱮ ᱤᱱᱰᱤᱭᱟ (᱑᱙᱙᱕) ᱾ᱱᱩᱭ ᱫᱚ ᱚᱦ ᱰᱟᱨᱞᱤᱝ!ᱭᱮ ᱦᱮ ᱤᱱᱰᱤᱭᱟ ᱨᱤᱱᱤᱡ ᱥᱠᱨᱤᱱ ᱯᱞᱮᱭ ᱚᱞ ᱞᱮᱫ-ᱟ ᱾''
ᱢᱳᱠᱥᱟ ᱯᱟᱹᱨᱥᱤ
ᱢᱳᱠᱥᱟ (мокшень кяль, [ˡmɔkʃenʲ kælʲ]) ᱫᱚ ᱤᱣᱨᱟᱞᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫ ᱢᱳᱨᱰᱵᱷᱤᱱᱤᱠ ᱯᱟᱹᱨᱥᱤ ᱠᱟᱱᱟ ᱾ ᱔᱓᱐,᱐᱐᱐ ᱜᱟᱱ ᱨᱚᱲᱼᱦᱚᱲ (ᱨᱟᱥᱤᱭᱟ ᱨᱮᱭᱟᱜ ᱦᱚᱲᱞᱮᱠᱷᱟ) ᱥᱟᱶᱛᱮ ᱢᱳᱠᱥᱟ ᱫᱚ ᱯᱟᱪᱮ ᱢᱳᱨᱰᱳᱵᱷᱤᱭᱟ ᱨᱮᱭᱟᱜ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱮᱨᱡᱤᱭᱟ ᱯᱟᱹᱨᱥᱤ ᱥᱟᱶᱛᱮ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱛᱚᱵᱮ ᱟᱯᱱᱟᱨ ᱢᱩᱸᱫᱽ ᱨᱮ ᱵᱩᱯᱩᱡᱷᱟᱹᱶ ᱫᱚ ᱵᱟᱹᱱᱩᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱣᱨᱟᱞᱤᱠ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱤᱨᱤᱞᱤᱠ ᱦᱚᱨᱚᱯ
ᱨᱤᱭᱟᱫᱽ
ᱨᱤᱭᱟᱫᱽ ᱫᱚ ᱥᱟᱣᱫᱤ ᱟᱨᱚᱵᱽ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱟᱨᱚᱵᱽ ᱯᱨᱟᱭᱫᱤᱯ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚ ᱠᱟᱱᱟ ᱾ ᱱᱚᱡᱚᱫᱽ ᱵᱩᱨᱩ ᱞᱚᱫᱚᱢ ᱨᱮᱱᱟᱜ ᱥᱟᱢᱟᱝ ᱴᱷᱟᱶ ᱨᱮ, ᱱᱚᱯᱷᱩᱫᱽ ᱡᱤᱛᱤᱞ ᱛᱷᱟᱱ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜ, ᱥᱚᱦᱚᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱖᱐᱐ ᱢᱤᱴᱚᱨ (᱒,᱐᱐᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ, ᱟᱨ ᱥᱟᱞ ᱠᱮ ᱥᱟᱞ ᱕ ᱢᱤᱞᱤᱭᱚᱱ ᱧᱮᱞᱡᱚᱝ ᱴᱷᱟᱶ ᱠᱚ ᱦᱤᱡᱩᱜᱼᱟ ᱾ ᱱᱚᱣᱟ ᱡᱮᱜᱮᱛ ᱨᱮᱱᱟᱜ ᱯᱮᱜᱮᱞᱼᱟᱨᱮ ᱟᱱᱟᱜ ᱰᱮᱦᱮᱨ ᱛᱮᱫ ᱧᱮᱞᱟᱜ ᱥᱚᱦᱚᱨ ᱟᱨ ᱛᱟᱞᱟ ᱥᱟᱢᱟᱝ ᱨᱮ ᱛᱩᱨᱩᱭ ᱟᱱᱟᱜ ᱥᱚᱦᱚᱨ ᱠᱟᱱᱟ ᱾ ᱒᱐᱑᱙ ᱥᱟᱞ ᱨᱮ ᱨᱤᱭᱟᱫᱽ ᱨᱤᱱ ᱦᱚᱲ ᱮᱞ ᱫᱚ ᱗.᱖ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱥᱟᱣᱫᱤ ᱟᱨᱚᱵᱽ ᱨᱮ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ, ᱛᱟᱞᱟ ᱥᱟᱢᱟᱝ ᱨᱮ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱟᱨ ᱮᱥᱤᱭᱟ ᱨᱮ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨᱮ ᱵᱮᱱᱟᱣᱟ ᱾
ᱩᱰᱟᱹᱱ ᱰᱟᱹᱦᱤ
ᱨᱤᱭᱟᱫᱽ ᱨᱮᱱᱟᱜ ᱠᱤᱝ ᱠᱷᱟᱞᱤᱫᱽ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (KKIA), ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ, ᱥᱚᱦᱚᱨ ᱨᱮᱱᱟᱜ ᱢᱩᱬ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱟᱨ ᱢᱤᱫ ᱥᱮᱨᱢᱟ ᱨᱮ ᱑᱗ ᱢᱤᱞᱤᱭᱚᱱ ᱠᱷᱚᱱ ᱰᱮᱦᱮᱨ ᱯᱟᱥᱮᱱᱡᱚᱨ ᱠᱚ ᱥᱮᱵᱟᱭᱟ ᱾ ᱱᱚᱣᱟ ᱚᱛ ᱴᱚᱴᱷᱟ ᱦᱤᱥᱟᱹᱵᱽ ᱛᱮ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱥᱚᱲᱚᱠ
ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱱᱟᱶᱟ ᱢᱩᱬ ᱨᱟᱡᱽᱰᱟᱦᱟᱨ ᱦᱚᱛᱮᱛᱮ ᱡᱚᱢᱟ ᱾ ᱢᱩᱬ ᱥᱟᱢᱟᱝ ᱨᱤᱝ ᱨᱚᱰ ᱫᱚ ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱟᱨ ᱠᱚᱧᱮ ᱭᱮ ᱡᱚᱲᱟᱣᱟ, ᱪᱮᱫᱟᱜ ᱪᱮ ᱠᱚᱧᱮ ᱨᱤᱝ ᱨᱚᱰ ᱫᱚ ᱥᱚᱦᱚᱨ ᱨᱮᱱᱟᱜ ᱥᱟᱢᱟᱝ ᱟᱨ ᱯᱟᱪᱮ ᱭᱮ ᱡᱚᱲᱟᱣᱟ ᱾ ᱠᱤᱝ ᱯᱷᱚᱦᱚᱫᱽ ᱨᱚᱰ ᱫᱚ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱠᱚᱧᱮ ᱠᱷᱚᱱ ᱮᱛᱚᱢ ᱫᱷᱟᱹᱵᱤᱡ ᱪᱟᱞᱟᱜᱼᱟ, ᱢᱚᱠᱠᱟ ᱨᱚᱰ, ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱥᱟᱢᱟᱝᱼᱯᱟᱪᱮ ᱪᱟᱞᱟᱜᱼᱟ, ᱥᱚᱦᱚᱨ ᱓ᱥᱟᱢᱟᱝ ᱴᱷᱟᱶ ᱫᱚ ᱥᱚᱦᱚᱨ ᱨᱮᱱᱟᱜ ᱢᱩᱬ ᱵᱮᱯᱟᱨ ᱦᱚᱱᱚᱛ ᱟᱨ ᱰᱤᱯᱞᱚᱢᱮᱴᱤᱠ ᱠᱣᱚᱴᱟᱨ ᱠᱷᱚᱱ ᱡᱚᱲᱟᱣᱼᱟ ᱾
ᱥᱟᱹᱠᱷᱭᱟᱹᱛ
Bibliography
ᱥᱟᱞᱮᱢ, ᱛᱟᱢᱤᱞᱱᱟᱰᱩ
ᱥᱟᱞᱮᱢ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱥᱟᱞᱮᱢ ᱦᱚᱱᱚᱛ ᱨᱮ ᱛᱷᱤᱨᱩᱱᱤᱢᱩᱛᱷᱟᱨᱩ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱭᱟᱢᱵᱟᱴᱩᱨ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱨᱮ ᱑᱖᱐ ᱠᱤᱞᱚᱢᱤᱴᱚᱨ (᱑᱐᱐ ᱢᱤᱞ), ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱮᱝᱜᱟᱞᱩᱨᱩ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱑᱘᱖ ᱠᱤᱞᱚᱢᱤᱴᱚᱨ (᱑᱑᱖ ᱢᱤᱞ) ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱠᱷᱚᱱ ᱓᱔᱐ ᱠᱤᱞᱚᱢᱤᱴᱚᱨ (᱒᱑᱐ ᱢᱤᱞ) ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱥᱟᱞᱮᱢ ᱫᱚ ᱦᱚᱲ ᱮᱞ ᱞᱮᱠᱷᱟ ᱞᱮᱠᱟᱛᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱠᱟᱱᱟ ᱱᱚᱣᱟ ᱫᱚ ᱑᱒᱔ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱘ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱥᱟᱞᱮᱢ 11.67°N, 78.14°W ᱨᱮ ᱢᱮᱱᱟᱜᱼᱟ, ᱒᱗᱘ ᱢᱤᱴᱚᱨ (᱙᱑᱒ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱵᱩᱨᱩ ᱞᱮᱠᱟᱛᱮ ᱮᱛᱮᱫ ᱟᱠᱟᱱᱟ: ᱠᱚᱧᱮ ᱨᱮ ᱱᱟᱜᱚᱨᱢᱟᱞᱟᱭ, ᱮᱛᱚᱢ ᱨᱮ ᱡᱟᱨᱩᱜᱩᱢᱟᱞᱟᱭ, ᱯᱟᱪᱮ ᱨᱮ ᱠᱚᱸᱡᱚᱢᱟᱞᱟᱭ, ᱥᱟᱢᱟᱝ ᱨᱮ ᱜᱚᱰᱰᱚᱢᱟᱞᱟᱭ ᱟᱨ ᱠᱚᱧᱮ ᱥᱟᱢᱟᱝ ᱨᱮ ᱥᱮᱨᱟᱣᱚᱭ ᱵᱩᱨᱩ ᱢᱮᱱᱟᱜᱼᱟ ᱾ ᱛᱷᱤᱨᱩᱱᱤᱢᱩᱛᱷᱟᱨᱩ ᱜᱟᱰᱟ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱡᱤᱱᱟ, ᱱᱤᱭᱟᱹ ᱵᱟᱨ ᱥᱮᱦᱮᱫ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱠᱤᱞᱟ ᱴᱚᱴᱷᱟ ᱥᱟᱞᱮᱢ ᱨᱮᱱᱟᱜ ᱟᱹᱰᱤ ᱢᱟᱨᱮ ᱴᱷᱟᱶ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱥᱟᱞᱮᱢ ᱨᱤᱱ ᱦᱚᱲ ᱮᱞ ᱘᱒᱖,᱒᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱚᱴᱟ ᱑,᱐᱐᱐ ᱠᱚᱲᱟ ᱟᱜ ᱞᱟᱹᱜᱤᱫ ᱙᱘᱗ ᱛᱤᱨᱞᱟᱹ ᱟᱜ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱘᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱢᱩᱬ ᱯᱟᱹᱨᱥᱤ ᱛᱟᱢᱤᱞ ᱠᱟᱱᱟ ᱾ ᱠᱚᱱᱱᱚᱲ ᱫᱮᱵᱭᱟᱸᱜᱟ ᱜᱩᱴ ᱛᱟᱞᱟ ᱨᱮ ᱨᱚᱲ ᱟᱠᱚ ᱾ ᱜᱩᱴ ᱗᱙,᱐᱖᱗ ᱛᱩᱨᱩᱭ ᱵᱚᱪᱷᱚᱨ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ: ᱔᱐,᱕᱗᱐ ᱠᱚᱲᱟ ᱟᱨ ᱓᱘,᱔᱙᱗ ᱛᱤᱨᱞᱟᱹ ᱾ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱖.᱓ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱙᱙ ᱥᱟᱭᱠᱚᱲᱟ ᱠᱷᱚᱱ ᱰᱮᱦᱮᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱟᱞᱮᱢ ᱨᱮ ᱒᱑᱕,᱗᱓᱗ ᱜᱷᱟᱨᱚᱸᱡᱽ ᱟᱨ ᱜᱩᱴ ᱓᱓᱒,᱑᱔᱗ ᱞᱮᱵᱟᱨ ᱠᱚ ᱛᱟᱦᱮᱸ ᱠᱟᱱᱟ: ᱑,᱕᱙᱙ ᱪᱟᱹᱥᱤ, ᱓,᱐᱔᱐ ᱪᱟᱪᱟᱥ ᱞᱮᱵᱟᱨ, ᱓᱒,᱕᱙᱗ ᱰᱚᱢᱮᱥᱴᱤᱠ ᱤᱱᱰᱟᱥᱴᱨᱤ, ᱒᱗᱘,᱘᱙᱒ ᱮᱢᱟᱱ ᱞᱮᱵᱟᱨᱢ ᱑᱖,᱐᱑᱙ ᱯᱟᱨᱴᱼᱴᱟᱭᱤᱢ ᱞᱮᱵᱟᱨ, ᱑᱖᱕ ᱪᱟᱹᱥᱤ, ᱕᱔᱔ ᱪᱟᱪᱟᱥ ᱞᱮᱵᱟᱨ, ᱑,᱙᱓᱗ ᱰᱮᱱᱥᱤᱴᱤ ᱤᱱᱰᱟᱥᱴᱨᱤ ᱨᱮ ᱞᱮᱵᱟᱨ ᱟᱨ ᱑᱓,᱓᱗᱓ ᱮᱢᱟᱱ ᱞᱮᱵᱟᱨ ᱾ ᱒᱐᱑᱑ ᱨᱮᱱᱟᱜ ᱫᱷᱚᱨᱢᱤᱠ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱞᱮᱢ ᱨᱮ ᱘᱙.᱗᱙% ᱦᱤᱱᱫᱩ, ᱗.᱔᱘% ᱢᱩᱥᱞᱤᱢ, ᱒.᱓᱖% ᱤᱥᱟᱹᱭ, ᱐.᱑᱑% ᱡᱳᱭᱱᱳ, ᱐.᱐᱒% ᱥᱤᱠᱷ, ᱐.᱐᱑% ᱵᱩᱫᱫᱷᱚ ᱐.᱒% ᱮᱢᱟᱱ ᱫᱷᱚᱨᱚᱢ ᱠᱚ ᱢᱟᱱᱟᱣ ᱮᱫᱼᱟ ᱠᱚ ᱛᱟᱦᱮᱸᱫ ᱾
ᱥᱚᱲᱚᱠ
ᱥᱟᱞᱮᱢ ᱨᱮ ᱛᱩᱨᱩᱭ ᱟᱨᱴᱤᱨᱤᱞ ᱥᱚᱲᱚᱠ ᱢᱮᱱᱟᱜᱼᱟ: ᱚᱢᱟᱞᱩᱨ ᱰᱟᱦᱟᱨ, ᱪᱮᱨᱤ ᱰᱟᱦᱟᱨ, ᱥᱟᱨᱚᱫᱟ ᱠᱚᱞᱮᱡᱽ ᱰᱟᱦᱟᱨ, ᱡᱚᱸᱠᱥᱚᱱ ᱢᱩᱬ ᱰᱟᱦᱟᱨ, ᱛᱨᱤᱪᱤ ᱰᱟᱦᱟᱨ ᱟᱨ ᱟᱛᱴᱩᱨ ᱰᱟᱦᱟᱨ ᱾ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱛᱮᱭᱟᱨ ᱦᱩᱭᱩᱜᱼᱟ ᱟᱨ ᱚᱱᱠᱟ ᱛᱮ ᱥᱮᱱᱚᱜᱼᱟ: ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ (ᱢᱟᱫᱩᱨᱟᱭ ᱟᱨ ᱛᱤᱨᱩᱱᱮᱞᱵᱮᱞᱤ ᱠᱟᱱᱭᱟᱠᱩᱢᱟᱨᱤ ᱛᱟᱞᱟ ᱠᱷᱚᱱ ᱥᱨᱤᱱᱚᱜᱚᱨ), ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱔᱔ (ᱥᱟᱞᱮᱢ ᱼ ᱠᱚᱪᱤ ᱛᱟᱞᱟ ᱠᱷᱚᱱ ᱤᱨᱚᱰ ᱟᱨ ᱠᱚᱭᱟᱢᱵᱟᱴᱩᱨ ᱟᱨ ᱛᱤᱨᱩᱯᱯᱩᱨ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱙ (ᱥᱟᱞᱮᱢᱼᱩᱞᱩᱨᱯᱮᱴ) ᱾
ᱥᱟᱹᱠᱷᱭᱟᱹᱛ
Packing and moving company in salem
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱞᱮᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱢᱟᱞᱮ
ᱢᱟᱞᱮ (ᱫᱷᱤᱣᱮᱫᱤ: މާލެ), ᱦᱚᱲ ᱞᱮᱠᱷᱟ 153379 (2014),ᱢᱟᱠᱫᱤᱣ ᱨᱮᱱᱟᱜ ᱨᱟᱡᱽᱫᱷᱟᱱᱤ ᱠᱟᱱᱟ| ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱠᱷᱚᱱ ᱱᱚᱶᱟ ᱥᱮᱫᱟᱭ ᱢᱟᱞᱫᱤᱣ ᱨᱮᱱᱟᱜ ᱥᱟᱦᱤ  ᱨᱟᱡᱽᱶᱟᱥ ᱨᱮᱱᱟᱜ ᱨᱟᱡᱽᱫᱣᱤᱯ ᱛᱟᱦᱮᱸᱜ ᱠᱟᱱᱟ| ᱯᱟᱹᱦᱤᱞ ᱱᱚᱶᱟ ᱠᱤᱞᱟ ᱥᱮ ᱵᱷᱤᱛ ᱠᱷᱚᱱ ᱟᱹᱪᱩᱨ ᱛᱟᱦᱮᱱ ᱠᱟᱱ ᱛᱟᱦᱮᱱᱟ| ᱦᱩᱭ ᱫᱟᱲᱮᱭᱟᱜ-ᱟ ᱢᱟᱞᱫᱤᱣᱮᱥ ᱢᱟᱞᱮ ᱨᱮᱱᱟᱜ ᱚᱛᱱᱚ ᱞᱮᱠᱟᱛᱮ ᱢᱟᱞᱮ ᱚᱴᱚᱞ, ᱠᱟᱯᱷᱩ, ᱨᱮ ᱢᱮᱱᱟᱜ ᱟ ᱢᱮᱱᱷᱟᱱ ᱯᱨᱚᱥᱟᱥᱠᱤᱭ ᱠᱚ ᱞᱮᱠᱟᱛᱮ ᱩᱱᱠᱩ ᱠᱷᱚᱱ ᱚᱱᱟ ᱨᱮᱱᱟᱜ ᱦᱤᱥᱥᱟ ᱵᱟᱝ ᱢᱟᱱᱟᱜ ᱠᱟᱱᱟ| ᱢᱤᱫ ᱵᱮᱯᱟᱨᱤ ᱵᱚᱸᱫᱚᱨᱜᱟᱦ ᱫᱣᱤᱯ ᱨᱮ ᱢᱮᱱᱟᱜ-ᱟ| ᱱᱳᱶᱟ ᱨᱟᱥᱴᱨᱚ ᱨᱮᱱᱟᱜ ᱥᱟᱱᱟᱢ ᱣᱚᱱᱤᱡᱽᱣᱤᱠ ᱪᱚᱦᱚᱞ ᱯᱚᱦᱚᱞ ᱨᱮᱱᱟᱜ ᱟᱥᱚᱞ ᱴᱷᱤᱠᱟᱱᱟ ᱠᱚ ᱠᱟᱱᱟ| ᱫᱣᱤᱯ ᱨᱮᱱᱟᱜ ᱵᱷᱟᱜᱽ ᱱᱟᱜᱚᱨ ᱵᱟᱥᱟᱣ ᱠᱚ ᱢᱮᱱᱟᱜ ᱠᱚᱣᱟ᱾ ᱱᱚᱶᱟ ᱡᱮᱜᱮᱛ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱟᱵᱟᱫᱤ ᱟᱱᱟᱜ ᱥᱚᱦᱚᱨ ᱠᱟᱱᱟ ᱱᱚᱜᱚᱨ ᱨᱮᱱᱟᱜ ᱯᱩᱱᱭᱟ ᱦᱟᱹᱴᱤᱧ ᱨᱮ ᱢᱮᱱᱟᱜ ᱟᱠᱟᱫᱟ; ᱦᱮᱱᱣᱤᱨ,ᱜᱟᱞᱚᱦᱩ,ᱢᱟᱯᱷᱟᱱᱩ ᱢᱮᱭᱠᱪᱟᱸᱜᱚᱞᱦᱤ ᱠᱚ| ᱥᱩᱨ ᱨᱮ ᱢᱮᱱᱟᱜ ᱣᱤᱞᱤᱝᱞᱤ, ᱢᱟᱲᱟᱝ ᱧᱮᱞ ᱡᱚᱝ ᱴᱷᱟᱶ  ᱠᱚ ᱥᱚᱨᱠᱟᱨᱤ ᱨᱩᱯ ᱛᱮ ᱢᱚᱬᱮ ᱵᱦᱟᱜᱽ ᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ|
ᱚᱯᱫᱟ ᱠᱚ
ᱢᱟᱞᱮ ᱫᱚ ᱥᱩᱱᱟᱢᱤ, ᱰᱤᱥᱮᱢᱵᱚᱨ ᱒᱐᱐᱔ ᱨᱮ ᱢᱤᱫ ᱢᱟᱨᱟᱝ ᱥᱩᱱᱟᱢᱤ ᱵᱟᱹᱲ ᱦᱩᱭ ᱞᱮᱱ ᱛᱟᱦᱮᱱᱟ ᱡᱟᱦᱟᱸ ᱫᱚ ᱢᱤᱫ ᱛᱮᱥᱟᱨ ᱥᱚᱦᱚᱨ ᱫᱚ ᱫᱟᱜ ᱮ ᱮᱥᱮᱫ ᱞᱮᱫ-ᱟ| ᱒᱙ ᱰᱤᱥᱮᱢᱵᱚᱨ ᱒᱐᱐᱙ ᱦᱤᱞᱚᱜ ᱢᱟᱞᱮ ᱫᱚ ᱵᱚᱢ ᱨᱮᱱᱟᱜ ᱫᱷᱚᱢᱟᱠᱟ ᱠᱚ ᱦᱚᱸ ᱠᱚ ᱡᱷᱮᱞᱟᱣ ᱞᱮᱫ-ᱟ, ᱱᱚᱶᱟ ᱢᱟᱞᱫᱤᱣ ᱫᱤᱥᱚᱢ ᱨᱮᱱᱟᱜ ᱱᱟᱜᱟᱢ ᱨᱮᱱᱟᱜ ᱢᱤᱫ ᱢᱟᱲᱟᱝ ᱱᱟᱜᱟᱢ ᱠᱟᱱᱟ ᱨᱮᱱᱟᱜ ᱫᱷᱚᱢᱟᱠᱟ ᱛᱟᱦᱮᱸᱜ ᱠᱟᱱᱟ|
ᱱᱟᱜᱟᱢ
ᱥᱟᱱᱟᱢ ᱯᱟᱲᱟ ᱟᱭᱞᱮᱱᱰ ᱜᱨᱩᱯ ᱨᱮᱫᱚ, ᱢᱟᱞᱫᱤᱣᱮᱥ ᱧᱩᱛᱩᱢ ᱟᱱᱟᱜ ᱢᱤᱫ ᱫᱚ ᱱᱚᱶᱟ ᱨᱮᱱᱟᱜ ᱦᱚᱱᱚᱛ ᱧᱩᱛᱩᱢ ᱦᱚᱸ ᱦᱩᱭ ᱮᱱᱟ| ᱢᱟᱞᱫᱤᱣᱮᱥ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ, ᱫᱤ ᱢᱮᱞ ᱫᱤᱣᱟᱥ ᱚᱯᱷ ᱟᱭᱤᱞᱮᱱᱰ("the islands (dives) of Malé")|
ᱢᱟᱞᱫᱤᱣᱮᱥ ᱨᱤᱱ ᱯᱩᱭᱞᱩ ᱥᱮᱞᱴᱟᱨ ᱦᱚᱲ ᱠᱚ ᱰᱨᱟᱣᱤᱭᱟᱱ ᱦᱚᱲ ᱠᱚ ᱛᱟᱦᱮᱸᱜ ᱠᱟᱱᱟ| ᱡᱟᱦᱟᱸ ᱫᱚ ᱚᱱᱰᱮ ᱨᱤᱱ ᱥᱮᱴᱮᱨ ᱦᱚᱲ ᱠᱚ ᱱᱮᱛᱟᱨ ᱨᱤᱱ ᱟᱲᱮ ᱯᱟᱥᱮᱡ ᱛᱟᱦᱮᱱᱟᱱ ᱠᱚ ᱱᱮᱛᱟᱨ ᱨᱤᱱ ᱥᱤᱧᱚᱛᱤᱭᱟ ᱟᱨ ᱠᱚᱥᱴᱟᱞ ᱥᱟᱭᱠᱞᱚᱱ ᱛᱮ ᱪᱟᱵᱟ ᱛᱟᱦᱮᱸ ᱮᱱᱟ| ᱢᱟᱞᱫᱤᱣᱮᱥᱟᱱ ᱯᱟᱹᱨᱥᱤ ᱥᱟᱬᱮᱥᱤᱭᱟ ᱨᱮᱱᱟᱜ ᱜᱚᱲᱚ ᱚᱞᱚᱜ ᱠᱚᱠᱚ ᱛᱟᱦᱮᱸᱜ ᱠᱟᱱᱟ- ᱯᱟᱹᱨᱥᱤ ᱥᱟᱬᱮᱥᱤᱭᱟ, ᱚᱨᱟᱞ ᱟᱨ ᱮᱴᱟᱜ ᱟᱹᱨᱤᱪᱟᱹᱞᱤ ᱞᱟᱠᱪᱟᱨ ᱮᱢᱟᱱ ᱠᱚ,ᱟᱨ ᱠᱚ ᱯᱷᱚᱞᱠ ᱥᱮᱞᱮᱫ ᱟᱱ ᱠᱚ, ᱢᱤᱫ ᱠᱮᱴᱮᱡ ᱰᱨᱟᱣᱤᱭᱟᱱ ᱤᱱᱯᱷᱞᱩᱣᱮᱱᱥ ᱨᱮ ᱯᱚᱭᱮᱸᱴ ᱢᱮᱱᱟᱜ ᱟ ᱱᱚᱶᱟ ᱫᱚ ᱢᱟᱞᱫᱤᱣᱮᱥ ᱥᱚᱥᱟᱭᱴᱤ ᱠᱷᱚᱱ, ᱢᱟᱞᱮ ᱛᱟᱞᱟ ᱛᱮ,ᱥᱮᱫᱟᱭ ᱚᱠᱛᱚ ᱠᱷᱚᱱ ᱜᱮᱹ ᱜᱤᱨᱟᱣᱚᱨᱤ ᱨᱤᱱᱤᱡ ᱜᱤᱨᱟᱣᱚᱨᱤ ᱦᱚᱲ ᱠᱚ ᱫᱟᱣᱟ ᱠᱮᱫ ᱟᱠᱚ ᱡᱮ ᱯᱩᱭᱞᱩ ᱛᱟᱢᱤᱞ ᱥᱮᱞᱴᱟᱨ ᱢᱟᱞᱰᱤᱣᱮᱥ ᱠᱚᱠᱚ ᱛᱟᱦᱮᱸᱜ ᱠᱟᱱ ᱛᱟᱦᱮᱱᱟ᱾
ᱥᱨᱤᱯᱩᱨ ᱩᱯᱚᱡᱮᱞᱟ, ᱢᱟᱜᱩᱨᱟ
ᱥᱨᱤᱯᱩᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱢᱟᱜᱩᱨᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱥᱩᱢᱩᱝ
ᱱᱤᱭᱟᱹ ᱥᱨᱤᱯᱩᱨ ᱩᱯᱚᱡᱮᱞᱟ ᱫᱚ ᱑᱗᱙.᱑᱘ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱩᱢᱩᱝ ᱠᱟᱱᱟ᱾
ᱱᱟᱜᱟᱢ
ᱢᱟᱜᱩᱨᱟ ᱦᱚᱱᱚᱛ ᱠᱷᱚᱱ ᱩᱛᱟᱹᱨ-ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜ-ᱟ᱾ ᱟᱨ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱨᱟᱡᱽᱵᱟᱲᱤ ᱦᱚᱱᱚᱛ ᱟᱨ ᱜᱚᱲᱟᱭ ᱜᱟᱰᱟ, ᱯᱚᱪᱷᱤᱢ ᱫᱚ ᱥᱳᱞᱠᱩᱯᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱢᱟᱜᱩᱨᱟ ᱥᱚᱫᱚᱨ ᱩᱯᱚᱡᱮᱞᱟ, ᱟᱨ ᱯᱩᱨᱩᱵᱽ ᱫᱚ ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱜᱚᱲᱟᱭ ᱜᱟᱰᱟ ᱟᱨ ᱠᱩᱢᱟᱨᱠᱷᱟᱞᱤ ᱜᱟᱰᱟ ᱫᱚ ᱥᱨᱤᱯᱩᱨ ᱩᱯᱚᱡᱮᱞᱟ ᱨᱮᱱᱟᱜ ᱟᱹᱰᱤ ᱜᱮ ᱧᱩᱛᱩᱢᱟᱱ ᱜᱟᱰᱟ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱢᱟᱜᱩᱨᱟ ᱦᱚᱱᱚᱛ ᱨᱮᱱᱟᱜ ᱥᱨᱤᱯᱩᱨ ᱩᱯᱚᱡᱮᱞᱟ ᱨᱮ ᱘ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ᱾ ᱱᱤᱨᱵᱟᱪᱚᱱ ᱮᱞᱟᱠᱟ-᱙᱑
ᱤᱭᱩᱱᱤᱭᱚᱱᱠᱚ:
ᱨᱚᱱᱤᱭᱟ ᱵᱚᱱᱚᱛ
ᱨᱚᱱᱤᱭᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱠᱷᱩᱸᱴᱤ ᱦᱚᱱᱚᱛ ᱨᱮᱱᱟᱜ ᱠᱷᱩᱸᱴᱤ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱷᱩᱸᱴᱤ ᱦᱚᱱᱚᱛ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱵᱩᱨᱩ ᱠᱚ ᱟᱨ ᱰᱚᱰᱷᱟᱜ ᱮᱞᱟᱠᱟ ᱥᱟᱶ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱴᱷᱟᱶ ᱕᱐᱐-᱗᱐᱐ ᱢᱤᱴᱚᱨ (᱑,᱖᱐᱐-᱒,᱓᱐᱐ ᱯᱷᱤᱴ) ᱩᱥᱩᱞ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱛᱟᱨᱟ ᱴᱷᱟᱶ ᱞᱟᱹᱜᱤᱫ + ᱒᱐᱐ ᱢᱤᱴᱚᱨ ᱫᱷᱟᱹᱵᱤᱡ ᱾
ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱛᱚᱨᱯᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱮᱛᱚᱢ ᱨᱮ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱜᱩᱫᱽᱨᱤ ᱟᱨ ᱟᱱᱚᱱᱫᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱤᱢᱰᱮᱜᱟ ᱦᱚᱱᱚᱛ ᱨᱮ ᱵᱟᱱᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱜᱩᱢᱞᱟ ᱦᱚᱱᱚᱛ ᱨᱮ ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱖᱗.᱓᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱨᱚᱱᱤᱭᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱨᱚᱱᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱙,᱓᱔᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱑᱙,᱖᱓᱘ (᱕᱐%) ᱠᱚᱲᱟ ᱟᱨ ᱑᱙,᱗᱑᱑ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱖,᱕᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑,᱑᱔᱒ (᱒.᱙᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱗,᱓᱓᱐ (᱖᱙.᱔᱖%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱑,᱕᱔᱗ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱖᱕.᱗᱗%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱒,᱓᱓᱗ ᱜᱚᱴᱟᱝ ᱠᱚᱲᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱮᱞ ᱫᱚ ᱗᱕.᱗᱐%) ᱟᱨ ᱙,᱒᱑᱐ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱮᱞ ᱕᱕.᱙᱗%) ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱗᱒% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱖᱑.᱗᱒% ᱦᱚᱲ ᱮᱞ ᱫᱚ ᱢᱩᱱᱰᱟᱨᱤ, ᱒᱗.᱗᱙% ᱫᱚ ᱥᱟᱫᱽᱨᱤ, ᱕.᱗᱘% ᱫᱚ ᱦᱤᱱᱫᱤ ᱟᱨ ᱒ᱹ᱙% ᱫᱚ ᱠᱩᱨᱢᱟᱞᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱨᱚᱲᱮᱫ ᱛᱟᱦᱮᱸᱫ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱠᱷᱩᱸᱴᱤ, ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ, ᱞᱮᱠᱟᱛᱮ 'ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ' ᱦᱚᱲ ᱮᱞ ᱫᱚ ᱔᱕.᱓᱗% ᱢᱮᱱᱟᱜ ᱠᱚᱣᱟ, ᱚᱱᱟ ᱛᱟᱭᱚᱢ ᱦᱤᱱᱫᱩ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒᱖.᱑᱑%), ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒᱕.᱖᱕%), ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒.᱔᱗%), ᱟᱨ ᱟᱹᱰᱤ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ - ᱵᱩᱫᱫᱷᱚ, ᱡᱮᱭᱱ, ᱥᱤᱠᱷ ᱟᱨ ᱫᱷᱚᱨᱟᱢ ᱵᱟᱝ ᱠᱚ ᱞᱟᱹᱭ ᱟᱠᱟᱜᱼᱟ ᱾
ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱓᱘᱙,᱖᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱑ ᱥᱟᱞ ᱨᱮ ᱠᱷᱩᱸᱴᱤ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱗᱓.᱒᱕% ᱛᱟᱦᱮᱸ ᱠᱟᱱᱟ ᱾ ᱟᱹᱫᱤᱵᱟᱹᱥᱤ ᱵᱷᱤᱛᱤᱨ ᱨᱤᱱ ᱰᱷᱮᱨ ᱦᱚᱲ ᱮᱞ ᱨᱤᱱ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱢᱩᱸᱰᱟᱹ, ᱯᱟᱛᱚᱨ ᱫᱚ (᱘᱓.᱖᱖%), ᱚᱨᱟᱶ, ᱫᱷᱟᱸᱜᱚᱲ ᱫᱚ (᱘.᱕᱒%), ᱞᱚᱦᱨᱟ (᱓.᱘᱕%), ᱪᱤᱠ ᱵᱟᱨᱮᱠ ᱫᱚ (᱐.᱖᱕%) ᱟᱨ ᱢᱟᱦᱞᱤ ᱫᱚ (᱐.᱔᱖%) ᱾ ᱮᱴᱟᱜ ᱦᱩᱰᱤᱝ ᱟᱹᱫᱤᱵᱟᱹᱥᱤ ᱜᱩᱴ ᱫᱚ ᱵᱷᱩᱢᱤᱡᱽ, ᱵᱟᱸᱡᱟᱨᱟ, ᱪᱮᱨᱚ, ᱠᱷᱚᱸᱰ ᱟᱨ ᱠᱚᱞ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱖᱓ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱓᱑ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱕ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱯᱮᱭᱟ ᱟᱹᱛᱩ ᱨᱮᱫᱚ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱭ ᱛᱟᱦᱮᱸ ᱠᱟᱱᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱷᱩᱸᱴᱤ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱨᱟᱭᱜᱚᱸᱡᱽ
ᱨᱟᱭᱜᱚᱸᱡᱽ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱯᱩᱪᱷᱤᱢ ᱵᱮᱝᱜᱚᱞ ᱨᱮᱱᱟᱨ ᱢᱤᱨ ᱵᱟᱡᱟᱨ ᱟᱨ ᱢᱤᱫ ᱢᱩᱱᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱫᱚ ᱩᱛᱚᱨ ᱫᱤᱱᱚᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱯᱩᱞᱤᱥ ᱥᱴᱮᱥᱚᱱ ᱫᱚ ᱑᱒᱕ ᱥᱮᱨᱢᱟ ᱞᱟᱦᱟᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱟᱨ ᱟᱨ ᱨᱮᱞᱣᱮ ᱠᱚᱱᱮᱠᱴᱤᱵᱷᱤᱴᱤ ᱫᱚ ᱑᱑᱕ ᱥᱮᱨᱢᱟ ᱞᱟᱦᱟᱨᱮ ᱥᱮᱴᱮᱨ ᱞᱮᱱ ᱛᱟᱦᱮᱸᱫ ᱾ ᱵᱟᱡᱟᱨ ᱨᱮ ᱑᱐᱖ ᱥᱮᱨᱢᱟ ᱢᱟᱨᱮ ᱨᱟᱭᱜᱚᱸᱡᱽ ᱠᱳᱨᱳᱱᱮᱥᱚᱱ ᱩᱱᱩᱥᱩᱞ ᱟᱥᱲᱟ ᱢᱮᱱᱟᱜ-ᱟ ᱾ ᱑᱘᱙᱖ ᱨᱮ ᱨᱟᱭᱜᱚᱸᱡᱽ ᱫᱚ ᱟᱡᱟᱜ ᱨᱮᱞᱣᱟ ᱠᱚᱱᱮᱠᱥᱚᱱ ᱠᱚ ᱧᱟᱢ ᱨᱩᱣᱟᱹᱲ ᱞᱮᱫ-ᱟ ᱾ ᱱᱚᱣᱟ ᱨᱮᱞ ᱫᱚ ᱨᱟᱭᱜᱚᱸᱡᱽ ᱠᱷᱚᱱ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱚᱨᱵᱚᱛᱤᱯᱩᱨ ᱡᱚᱸᱠᱥᱚᱱ ᱫᱷᱟᱹᱵᱤᱡ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱒᱐᱐ ᱥᱮᱨᱢᱟ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ "ᱨᱟᱭᱜᱚᱸᱡᱽ" ᱟᱹᱲᱟᱹ ᱫᱚ "ᱨᱟᱭ" ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱨᱟᱫᱷᱟ" ᱢᱚᱦᱟᱵᱷᱟᱨᱚᱛ ᱨᱤᱱᱤᱡ ᱪᱩᱨᱤᱛ ᱾
ᱧᱩᱛᱩᱢ ᱵᱮᱱᱟᱣ
ᱨᱟᱭᱜᱚᱸᱡᱽ ᱧᱩᱛᱩᱢ ᱚᱠᱟ ᱞᱮᱠᱟᱛᱮ ᱦᱮᱡ ᱟᱠᱟᱱᱟ ᱱᱚᱣᱟ ᱨᱮᱱᱟᱜ ᱜᱮᱭᱟᱱ ᱥᱟᱹᱨᱤ ᱛᱮᱫᱚ ᱵᱟᱹᱱᱩᱜ ᱟᱱᱟ ᱾ ᱧᱩᱛᱩᱢ ᱵᱮᱱᱟᱣ ᱤᱫᱤ ᱠᱟᱛᱮ ᱫᱚ ᱢᱤᱫ ᱟᱹᱰᱤ ᱢᱟᱨᱟᱝ ᱛᱚᱠᱨᱟᱲ ᱢᱮᱱᱟᱜ-ᱟ ᱾ ᱛᱤᱱᱟᱹᱝ ᱜᱟᱱ ᱦᱚᱲ ᱠᱚ ᱢᱮᱱᱟ ᱫᱚ ᱱᱚᱣᱟ ᱧᱩᱛᱩᱢ ᱫᱚ ᱫᱤᱱᱚᱡᱽᱯᱩᱨ ᱨᱮᱱᱟᱜ ᱢᱤᱫ ᱠᱤᱥᱟᱹᱬ ᱜᱷᱟᱨᱚᱸᱡᱽ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱡᱟᱦᱟᱸᱭᱟᱜ ᱧᱩᱛᱩᱢ ᱫᱚ ᱨᱟᱭ ᱛᱟᱦᱮᱸ ᱠᱟᱱᱟ ᱾ ᱧᱩᱛᱩᱢ ᱵᱮᱱᱟᱣ ᱨᱮᱱᱟᱜ ᱠᱟᱛᱷᱟ ᱤᱫᱤ ᱠᱟᱛᱮ ᱫᱚ ᱟᱹᱰᱤ ᱞᱮᱠᱟᱱ ᱩᱭᱦᱟᱹᱨ ᱦᱩᱰᱩᱜ ᱢᱮᱱᱟᱜ-ᱟ ᱾ ᱤᱠᱷᱟᱹᱱ ᱴᱷᱟᱹᱣᱠᱟᱹ ᱥᱟᱺᱦᱤᱡ ᱟᱯᱱᱟᱨ ᱟᱠᱟᱱ ᱠᱟᱛᱷᱟ ᱫᱚ ᱱᱚᱣᱟ ᱠᱟᱱᱟ ᱪᱤ ᱧᱩᱛᱩᱢ ᱫᱚ ᱟᱹᱰᱤ ᱯᱟᱹᱦᱤᱞ ᱠᱷᱚᱱ ᱱᱚᱣᱟ ᱴᱚᱴᱷᱟ ᱨᱮ ᱨᱟᱭᱤ ᱥᱚᱨᱥ (ᱢᱤᱫ ᱞᱮᱠᱟᱱ ᱛᱩᱲᱤ) ᱨᱮᱱᱟᱜ ᱵᱟᱹᱲᱛᱤ ᱪᱟᱥ ᱵᱟᱥ ᱠᱷᱟᱹᱛᱤᱨ ᱧᱩᱛᱩᱢ ᱫᱚ ᱵᱮᱱᱟᱣ ᱞᱮᱱᱟ ᱾ ᱟᱹᱰᱤ ᱦᱚᱲ ᱠᱚ ᱩᱭᱦᱟᱹᱭ ᱠᱮᱫ-ᱟ, "ᱨᱟᱭᱜᱚᱸᱡᱽ" ᱟᱹᱲᱟᱹ ᱫᱚ "ᱨᱟᱭ" ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱨᱟᱫᱷᱟ" ᱢᱚᱦᱟᱵᱷᱟᱨᱚᱛ ᱨᱮᱱᱟᱜ ᱪᱩᱨᱤᱛ ᱾ ᱟᱨ "ᱠᱟᱞᱟᱜᱚᱸᱡᱸ" ᱟᱹᱲᱟᱹ ᱫᱚ ᱨᱟᱭᱜᱚᱸᱡᱽ ᱨᱮᱱᱟᱜ ᱥᱩᱨ ᱵᱟᱡᱟᱨ "ᱠᱟᱞᱤᱭᱟ" ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱠᱨᱤᱥᱱᱟ" ᱢᱟᱦᱟᱵᱷᱟᱨᱚᱛ ᱨᱮᱱᱟᱜ ᱪᱩᱨᱤᱛ ᱾
ᱥᱟᱜᱟᱲ
ᱨᱟᱭᱜᱚᱸᱡᱽ ᱨᱮᱫᱚ ᱨᱤᱠᱥᱟᱹ, ᱚᱴᱚ-ᱨᱤᱠᱥᱟᱹ, ᱥᱤᱴᱤ ᱚᱴᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱜᱚᱴᱟᱯᱟᱲᱟ ᱧᱟᱢᱚᱜ ᱥᱟᱜᱟᱲ ᱠᱟᱱᱟ ᱾ ᱨᱟᱭᱜᱚᱸᱡᱽ ᱨᱤᱱ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱵᱚᱥᱠᱚᱫᱤᱭᱟᱹ ᱫᱚ ᱵᱟᱡᱟᱨ ᱨᱮᱱᱟᱜ ᱛᱟᱞᱟ ᱠᱷᱚᱱ ᱱᱟᱥᱮ ᱠᱤᱞᱚ ᱢᱤᱴᱚᱨ ᱵᱷᱤᱛᱨᱤ ᱥᱮᱫ ᱨᱮᱠᱚ ᱛᱟᱦᱮᱸᱱᱟ ᱟᱨ ᱟᱠᱚ ᱴᱷᱮᱱ ᱫᱚ ᱱᱤᱡᱚᱨᱟᱜ ᱜᱟᱹᱰᱤ ᱛᱟᱦᱮᱸᱱᱟ, ᱡᱟᱦᱟᱸ ᱠᱷᱚᱱ ᱵᱟᱹᱲᱛᱤ ᱫᱚ ᱢᱚᱴᱚᱨ ᱥᱟᱭᱠᱮᱞ ᱟᱨ ᱰᱩᱞᱩᱝᱜᱟᱹᱰᱤ ᱢᱮᱱᱟᱜ-ᱟ ᱾
ᱯᱟᱸᱥᱠᱩᱲᱟ (ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ)
ᱯᱟᱸᱥᱠᱩᱲᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱚᱢᱞᱩᱠ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱟᱸᱥᱠᱩᱲᱟ 22.397°N, 87.741°W ᱨᱮ ᱢᱮᱱᱟᱜᱼᱟ ᱾
ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱫᱟᱥᱯᱩᱨ I ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱚᱞᱟᱜᱷᱟᱴ ᱟᱨ ᱛᱚᱢᱞᱩᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱢᱚᱭᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱰᱮᱵᱽᱨᱟ ᱟᱨ ᱯᱟᱪᱮ ᱨᱮ ᱯᱤᱸᱜᱽᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱒᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱔᱖.᱙᱒ ᱠᱤᱞᱚᱢᱤᱴᱚᱨ᱒ (ᱯᱟᱸᱥᱠᱩᱲᱟ ᱱᱚᱜᱚᱨ ᱯᱟᱞᱤᱠᱟ ᱥᱟᱶᱛᱮ) ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱔ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱒᱐᱘ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱒᱔᱗ ᱜᱚᱴᱟᱝ ᱢᱚᱣᱡᱟ ᱟᱨ ᱒᱒᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱯᱟᱸᱥᱠᱩᱲᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱵᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱢᱟᱬᱟᱝ ᱯᱟᱸᱥᱠᱩᱲᱟ I ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱑ ᱥᱟᱞ ᱨᱮ ᱱᱚᱣᱟ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱯᱟᱸᱥᱠᱩᱲᱟ ᱮᱱᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱸᱥᱠᱩᱲᱟ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱘᱓,᱓᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱑᱔᱕,᱕᱖᱓ (᱕᱑%) ᱠᱚᱲᱟ ᱟᱨ ᱑᱓᱗,᱗᱔᱐ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱒,᱗᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱙,᱑᱘᱓ (᱑᱐.᱓᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱒,᱕᱓᱑ (᱔.᱔᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱨᱮ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱥᱮᱞᱮᱫ ᱢᱮᱱᱟᱜᱼᱟ: ᱮᱛᱚᱢ ᱢᱚᱭᱱᱟᱰᱚᱞ (᱑,᱐᱒᱔), ᱥᱟᱢᱟᱝ ᱜᱚᱯᱟᱞᱯᱩᱨ (᱑,᱑᱑᱐) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱐᱙,᱖᱑᱔ ᱜᱚᱴᱟᱝ (᱘᱓.᱖᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱑᱖ ᱕᱘᱙ (᱕᱖%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱙᱓,᱐᱒᱕ (᱔᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱠᱷᱚᱱ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱙᱔.᱖᱙% ᱫᱚ ᱵᱟᱝᱞᱟ, ᱑.᱗᱕% ᱫᱚ ᱠᱷᱳᱨᱴᱷᱟ, ᱑.᱖᱒% ᱥᱟᱱᱛᱟᱲᱤ ᱟᱨ ᱑.᱕᱕% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖ ᱨᱮᱱᱟᱜ ᱫᱟᱱᱠᱩᱱᱤ-ᱠᱷᱚᱲᱚᱜᱽᱯᱩᱨ ᱥᱮᱠᱴᱟᱨ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱘᱐ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱑᱔,᱕᱔᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱙᱗᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱕ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱑᱔᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱟᱨ ᱒᱓ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱒᱓,᱓᱘᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱨᱮ ᱘᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱯᱨᱚᱯᱷᱚᱥᱤᱱᱟᱞ/ᱴᱮᱠᱱᱤᱪᱟᱞ ᱤᱸᱥᱴᱤᱴᱭᱩᱴ ᱨᱮ ᱓᱕᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕᱕᱙ ᱜᱚᱴᱟᱝ ᱤᱸᱥᱴᱤᱴᱭᱩᱴ ᱨᱮ ᱒᱓,᱐᱖᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱥᱟᱶᱛᱮ ᱱᱟᱯᱟᱭ ᱟᱨ ᱱᱚᱱ-ᱯᱷᱚᱨᱢᱟᱞ ᱥᱮᱪᱮᱫ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱒᱒᱕ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱑᱔ ᱜᱚᱴᱟᱝ ᱟᱹᱛᱩ ᱨᱮᱫᱚ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱖᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱕᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱓᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱯᱟᱸᱥᱠᱩᱲᱟ ᱵᱚᱱᱚᱢᱟᱞᱤ ᱠᱚᱞᱮᱡᱽ ᱫᱚ ᱑᱙᱖᱐ ᱥᱟᱞ ᱨᱮ ᱯᱟᱸᱥᱠᱩᱲᱟ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱟᱱᱰᱟᱨ ᱜᱨᱮᱡᱩᱭᱮᱛ ᱟᱨ ᱜᱨᱮᱡᱩᱭᱮᱛ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱥᱤᱫᱫᱷᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱒᱐᱑᱓ ᱥᱟᱞ ᱨᱮ ᱥᱭᱚᱢᱥᱩᱱᱫᱚᱨᱯᱩᱨ ᱯᱟᱴᱱᱟ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱟᱜᱟᱜ
ᱥᱟᱜᱟᱜ ᱫᱚ ᱢᱤᱫ ᱨᱮᱠᱚᱢ ᱜᱷᱟᱸᱥ ᱠᱟᱱᱟ ᱾ ᱥᱟᱜᱟᱜ ᱫᱚ ᱜᱷᱟᱸᱥ ᱜᱷᱟᱨᱚᱸᱡᱽ ᱨᱮᱱ ᱴᱨᱚᱯᱤᱠ ᱟᱨ ᱥᱟᱵᱽᱴᱨᱚᱯᱤᱠ ᱡᱤᱞᱤᱧ ᱠᱚᱣᱟᱜ ᱢᱤᱫ ᱡᱟᱹᱛᱤ ᱠᱟᱱᱟ ᱾ ᱱᱩᱠᱩ ᱫᱚ ᱤᱣᱨᱮᱥᱤᱭᱟ, ᱟᱯᱷᱨᱤᱠᱟ, ᱚᱥᱴᱨᱮᱞᱤᱭᱟ, ᱠᱚᱧᱮᱼᱥᱟᱢᱟᱝ ᱮᱛᱚᱢ ᱟᱢᱮᱨᱤᱠᱟ ᱟᱨ ᱟᱭᱢᱟ ᱞᱮᱠᱟᱱ ᱫᱤᱯ ᱠᱚᱨᱮ ᱠᱚ ᱛᱟᱦᱮᱸᱱᱟ ᱾
ᱵᱟᱞᱤᱜᱮᱨᱤᱭᱟ
ᱵᱟᱞᱤᱜᱮᱨᱤᱭᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱪᱟᱸᱜᱟ ᱠᱷᱚᱸᱰ ᱨᱮ ᱱᱟᱭᱟᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱵᱟᱞᱤᱜᱮᱨᱤᱭᱟ 21.98411°N, 87.11117°W ᱨᱮ ᱢᱮᱱᱟᱜᱼᱟ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱞᱤᱜᱮᱨᱤᱭᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱔᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱓᱓ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱑᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱞᱤᱜᱮᱨᱤᱭᱟ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱖᱕ ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱕᱙.᱖᱘%) ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱱᱟᱭᱟᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱞᱤᱜᱮᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡ ᱥᱮᱱ
ᱵᱟᱞᱤᱜᱮᱨᱤᱭᱟ ᱫᱚ ᱯᱚᱪᱷᱤᱢ ᱵᱟᱝᱞᱟ-ᱳᱰᱤᱥᱟ ᱥᱤᱢᱟᱹ ᱥᱩᱨ, ᱱᱟᱭᱟᱜᱨᱟᱢ ᱠᱷᱚᱱ ᱫᱚ ᱠᱩᱢᱥᱚᱞ ᱫᱷᱟᱹᱵᱤᱡ ᱥᱚᱲᱚᱠ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱱᱟᱭᱟᱜᱨᱟᱢ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱚᱨᱠᱟᱨᱤ ᱠᱚᱞᱮᱡᱽ ᱫᱚ ᱒᱐᱑᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱵᱟᱞᱤᱜᱮᱨᱤᱭᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱵᱟᱝᱞᱟ, ᱥᱟᱱᱛᱟᱲᱤ, ᱤᱝᱞᱤᱥ, ᱥᱟᱸᱥᱠᱨᱤᱛ, ᱱᱟᱜᱟᱢ, ᱧᱮᱱᱮᱞ, ᱞᱮᱠᱪᱟᱨ ᱥᱟᱬᱮᱥ ᱟᱨ ᱥᱟᱶᱛᱟ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱠᱚᱞᱮᱡᱽ ᱨᱮᱱᱟᱜ ᱧᱩᱛᱩᱢ ᱫᱚ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ (᱑᱙᱐᱕-᱑᱙᱘᱒) ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ ᱡᱟᱦᱟᱸ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱱᱟᱜ ᱚᱞ ᱪᱤᱠᱤ ᱩᱛᱷᱱᱟᱹᱣ ᱠᱮᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱪᱮ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱟᱹᱛᱩ ᱠᱚ
ᱵᱷᱳᱡᱽᱯᱩᱨᱤ ᱯᱟᱹᱨᱥᱤ
ᱵᱷᱳᱡᱽᱯᱩᱨᱤ ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱮᱛᱚᱢ-ᱥᱟᱢᱟᱝ ᱥᱤᱧᱚᱛ ᱟᱨ ᱱᱮᱯᱟᱞ ᱨᱮᱭᱟᱜ ᱛᱚᱨᱟᱭ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱱᱚᱶᱟ ᱫᱚ ᱢᱩᱬᱩᱛ ᱯᱟᱪᱮ ᱵᱤᱦᱟᱨ ᱟᱨ ᱥᱟᱢᱟᱝ ᱩᱛᱛᱟᱹᱨ ᱯᱨᱚᱫᱮᱥ ᱨᱮᱠᱚ ᱨᱚᱲᱼᱟ ᱾ ᱥᱚᱨᱠᱟᱨᱤ ᱟᱨ ᱵᱮᱵᱷᱟᱨᱤᱭᱟᱹ ᱨᱩᱯ ᱛᱮ ᱵᱷᱳᱡᱽᱯᱩᱨᱤ ᱫᱚ ᱦᱤᱱᱫᱤ ᱨᱮᱭᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱢᱚᱱᱮᱭᱟ ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱯᱷᱤᱡᱤ, ᱜᱟᱭᱟᱱᱟ, ᱢᱚᱨᱤᱥᱟᱥ, ᱠᱚᱧᱮ ᱟᱯᱷᱨᱤᱠᱟ, ᱥᱩᱨᱤᱱᱟᱢ ᱟᱨ ᱛᱨᱤᱱᱟᱫᱟᱫ ᱟᱨ ᱴᱳᱵᱟᱜᱳ ᱫᱤᱥᱚᱢ ᱨᱮᱱᱟᱜ ᱞᱮᱠᱷᱟᱥᱤᱫ ᱯᱟᱹᱨᱥᱤ ᱠᱟᱱᱟ ᱾
ᱢᱟᱹᱱ
ᱵᱷᱳᱡᱽᱯᱩᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱨᱟᱝ ᱢᱟᱹᱱ, ᱡᱮᱞᱮᱠᱟ ᱥᱤᱧᱚᱛ ᱟᱹᱱᱟᱹᱨᱤ ᱨᱮᱭᱟᱜ ᱤᱨᱟᱹᱞ ᱛᱷᱚᱠ ᱨᱮ ᱥᱮᱞᱮᱫ ᱨᱮᱭᱟᱜ ᱫᱟᱹᱵᱤ ᱠᱚ ᱨᱟᱠᱟᱵ ᱟᱠᱟᱱᱟ ᱾ ᱒᱐᱑᱘ ᱥᱮᱨᱢᱟ ᱨᱮ, ᱵᱷᱳᱡᱽᱯᱩᱨᱤ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱫᱚᱥᱟᱨ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱮᱢ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱟᱨᱦᱚᱸ ᱯᱷᱤᱡᱤ ᱫᱤᱥᱚᱢ ᱨᱮ ᱯᱷᱤᱡᱤ ᱦᱤᱱᱫᱤ ᱞᱮᱠᱟᱛᱮ ᱢᱟᱹᱱ ᱢᱮᱱᱟᱜᱼᱟ ᱟᱨ ᱱᱮᱯᱟᱞ ᱨᱮ ᱱᱚᱶᱟ ᱯᱟᱹᱨᱥᱤ ᱫᱚ ᱢᱟᱹᱱ ᱮᱢᱟᱠᱟᱱ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱᱟ ᱾
ᱵᱷᱳᱡᱽᱯᱩᱨᱤ ᱢᱮᱴᱨᱤᱠ ᱟᱨ ᱪᱮᱛᱟᱱ ᱛᱟᱞᱢᱟ ᱛᱷᱚᱠ ᱨᱮ ᱵᱤᱦᱟᱨ ᱥᱮᱪᱮᱫ ᱵᱳᱨᱰ ᱟᱨ ᱩᱛᱛᱟᱹᱨ ᱯᱨᱚᱫᱮᱥ ᱪᱮᱛᱟᱱ ᱛᱟᱞᱢᱟ ᱥᱮᱪᱮᱫ ᱢᱟᱰᱮᱨ ᱨᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ ᱾
ᱱᱚᱶᱟ ᱫᱚ ᱟᱨᱦᱚᱸ ᱥᱤᱧᱚᱛ ᱨᱮᱭᱟᱜ ᱟᱹᱰᱤᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱠᱚ ᱪᱟᱨᱪᱟᱭᱮᱫ ᱠᱟᱱᱟ, ᱡᱮᱞᱮᱠᱟ ᱵᱤᱨ ᱠᱩᱱᱣᱟᱨ ᱥᱤᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱟᱱᱟᱨᱚᱥ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ , ᱱᱟᱞᱚᱱᱫᱟ ᱨᱟᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱰᱚ. ᱥᱟᱠᱩᱱᱛᱚᱞᱟ ᱨᱤᱦᱮᱵᱤᱞᱤᱴᱮᱥᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱢᱟᱱ ᱾
ᱢᱤᱰᱤᱭᱟ
ᱟᱭᱢᱟ ᱜᱟᱱ ᱵᱷᱳᱡᱽᱯᱩᱨᱤ ᱯᱟᱛᱷᱟᱢ ᱵᱤᱦᱟᱨ, ᱡᱷᱟᱨᱠᱷᱚᱸᱰ ᱟᱨ ᱩᱛᱛᱟᱹᱨ ᱯᱨᱚᱫᱮᱥ ᱨᱮ ᱯᱟᱨᱥᱟᱞᱚᱜ ᱠᱟᱱᱟ ᱾ ᱮᱛᱚᱢ ᱥᱤᱧᱚᱛ ᱨᱮ ᱟᱹᱰᱤᱜᱟᱱ ᱵᱷᱳᱡᱽᱯᱩᱨᱤ ᱠᱷᱚᱵᱚᱨ ᱠᱟᱜᱚᱡᱽ ᱦᱚᱸ ᱚᱰᱚᱜᱚᱜ ᱠᱟᱱᱟ; ᱛᱚᱵᱮ ᱱᱚᱶᱟ ᱠᱚ ᱚᱱᱞᱟᱭᱤᱱ ᱨᱮ ᱯᱟᱨᱥᱟᱞᱚᱜ ᱞᱮᱠᱟ ᱫᱚ ᱵᱟᱝ ᱠᱤᱥᱟᱹᱬᱟ ᱾ ᱥᱟᱱᱰᱮ ᱤᱱᱰᱤᱭᱟ, ᱵᱷᱳᱡᱽᱯᱩᱨᱤ ᱵᱷᱳᱡᱽᱯᱩᱨᱤ ᱨᱮᱭᱟᱜ ᱢᱤᱫ ᱞᱮᱛᱟᱲ ᱡᱟᱹᱛᱤᱭᱟᱹᱨᱤ ᱠᱷᱚᱵᱚᱨ ᱢᱮᱜᱟᱡᱤᱱ ᱠᱟᱱᱟ ᱾ ᱟᱠᱷᱟᱨ ᱫᱚ ᱢᱤᱫ ᱪᱟᱸᱫᱚᱠᱤᱭᱟᱹ ᱵᱷᱳᱡᱽᱯᱩᱨᱤ ᱥᱟᱶᱦᱮᱫ ᱢᱮᱜᱟᱡᱤᱱ ᱠᱟᱱᱟ ᱾ ᱟᱨ ᱮᱴᱟᱜ ᱵᱷᱳᱡᱽᱯᱩᱨᱤ ᱢᱤᱰᱤᱭᱟ ᱠᱚ ᱫᱚ ᱞᱳᱠ ᱞᱚᱠᱷᱱᱳᱣ, ᱟᱨ ᱪᱮᱱᱮᱞ ᱠᱚᱫᱚ ᱢᱳᱦᱩᱣᱟ ᱴᱤᱵᱷᱤ ᱟᱨ ᱦᱟᱢᱟᱨ ᱴᱤᱵᱷᱤ ᱾ ᱒᱐᱐᱓ ᱥᱮᱨᱢᱟ ᱨᱮ ᱵᱷᱳᱡᱽᱯᱩᱨᱤ ᱣᱤᱠᱤᱯᱤᱰᱤᱭᱟ ᱪᱟᱹᱞᱩ ᱟᱠᱟᱱᱟ ᱾
ᱚᱞ ᱫᱟᱹᱭᱠᱟᱹ
ᱯᱩᱱᱭᱟ ᱯᱟᱹᱨᱥᱤ ᱛᱮ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱩᱪᱷᱟᱹᱱ ᱨᱮᱭᱟᱜ ᱟᱨᱴᱤᱠᱮᱞ ᱑ :
ᱠᱟᱭᱛᱷᱤ :-
ᱫᱮᱵᱽᱱᱟᱜᱽᱨᱤ:- अनुच्छेद १: सबहि लोकानि आजादे जन्मेला आउर ओखिनियो के बराबर सम्मान आओर अधिकार प्राप्त हवे। ओखिनियो के पास समझ-बूझ आउर अंत:करण के आवाज होखता आओर हुनको के दोसरा के साथ भाईचारे के बेवहार करे के होखला।
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱱᱮᱯᱟᱞ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱢᱟᱨᱤᱥᱟᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱩᱛᱛᱟᱹᱨ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ
ᱡᱷᱮᱴᱷ ᱵᱚᱸᱜᱟᱨᱮ ᱨᱟᱡᱟ ᱥᱟᱠᱨᱟᱛ ᱨᱮᱱᱟᱜ ᱠᱟᱛᱷᱟ
ᱢᱮᱱᱟᱠᱚ, ᱥᱮᱫᱟᱭ ᱢᱟᱨᱟᱝ ᱵᱩᱨᱩ ᱫᱚ ᱢᱟᱱᱣᱟ ᱠᱚ ᱪᱟᱥ ᱵᱟᱥ ᱠᱟᱛᱮᱜ ᱟᱹᱥᱩᱞᱚᱜ ᱮ ᱪᱮᱫ ᱦᱚᱴᱚ ᱟᱠᱟᱫ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱩᱱ ᱡᱚᱦᱚᱜ ᱢᱟᱨᱟᱝ ᱵᱩᱨᱩ ᱮ ᱟᱹᱨᱤ ᱚᱴᱚ ᱟᱠᱟᱫ ᱟᱭ ᱡᱮ, ᱟᱯᱮ ᱢᱟᱱᱣᱟ ᱠᱚ, ᱢᱤᱫ ᱫᱤᱱ ᱫᱚ ᱫᱷᱟᱹᱨᱛᱤ ᱟᱞᱚᱯᱮ ᱥᱤᱭᱟ ᱫᱷᱟᱹᱨᱛᱤ ᱨᱮ ᱠᱤᱲᱤ, ᱠᱟᱠᱣᱟ, ᱥᱟᱵᱲᱤ ᱮᱢᱟᱱ ᱛᱮᱭᱟᱜ ᱟᱞᱚᱯᱮ ᱟᱬᱜᱚᱭᱟ᱾ ᱚᱱᱟ ᱜᱮ ᱢᱟᱨᱟᱝ ᱵᱩᱨᱩ ᱣᱟᱜ ᱞᱮᱜ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱱᱤᱛ ᱦᱚᱸ ᱨᱟᱡᱟ ᱥᱟᱠᱨᱟᱛ ᱦᱤᱞᱚᱜ ᱫᱚ ᱪᱟᱥ ᱵᱟᱥ ᱠᱟᱹᱢᱤ ᱫᱚ ᱵᱟᱝ ᱦᱩᱭᱩᱜᱼᱟ᱾ ᱠᱟᱛᱷᱟᱭ ᱢᱮᱱᱟᱠᱚ ᱤᱱᱟ ᱦᱤᱞᱚᱜ ᱫᱚ ᱫᱷᱟᱹᱨᱛᱤ ᱟᱭᱚ ᱣᱟᱜ ᱦᱚᱲᱢᱚ ᱫᱚ ᱸᱸᱯᱩᱣᱟᱛᱤᱸᱸ ᱟ᱾ ᱫᱷᱟᱹᱨᱛᱤ ᱟᱵᱚᱣᱟᱜ ᱯᱩᱣᱟᱛᱤ ᱦᱚᱲᱢᱚ ᱫᱤᱱ ᱫᱚ ᱢᱟᱨᱟᱝ ᱵᱩᱨᱩ ᱫᱚ ᱢᱟᱱᱣᱟ ᱠᱚ ᱱᱟᱦᱮᱞ ᱟᱬᱜᱚᱭ ᱠᱟᱱᱟ ᱟᱠᱟᱫ ᱵᱚᱱᱟ᱾ ᱚᱱᱟᱛᱮ ᱱᱟᱦᱮᱞ ᱫᱚ ᱚᱛ ᱦᱟᱥᱟ ᱨᱮ ᱵᱟᱝ ᱠᱚ ᱫᱚᱦᱚᱭᱟ, ᱡᱟᱦᱟᱱ ᱫᱷᱤᱨᱤ ᱪᱮᱛᱟᱱᱨᱮ ᱱᱟᱦᱮᱞ ᱫᱚᱠᱚ ᱫᱚᱦᱚ ᱠᱟᱜᱼᱟ᱾
ᱤᱱᱟ ᱦᱤᱞᱚᱜ ᱫᱚ ᱥᱟᱠᱨᱟᱛ ᱧᱩᱛᱩᱢ ᱛᱮ ᱫᱟᱠᱟ ᱩᱛᱩ, ᱡᱤᱞ ᱯᱤᱴᱷᱟᱭᱟ ᱠᱚ᱾ ᱡᱚᱢ ᱧᱩ ᱠᱟᱛᱮᱜ, ᱞᱟᱸᱜᱟ ᱦᱚᱲᱢᱚ ᱯᱷᱟᱸᱰᱜᱟᱨ ᱞᱟᱹᱜᱤᱫ ᱛᱮ ᱥᱤᱸᱜᱟᱲ ᱠᱷᱚᱱ ᱜᱮ ᱞᱟᱸᱜᱬᱮ ᱠᱚ ᱮᱱᱮᱡ ᱥᱮᱨᱮᱧᱟ᱾
ᱥᱤᱧ ᱟᱲᱟᱜ
ᱥᱤᱧ ᱟᱲᱟᱜ ᱱᱚᱶᱟ ᱫᱚ ᱡᱚᱢ ᱟᱱ ᱟᱲᱟᱜ ᱫᱟᱨᱮ ᱠᱟᱱᱟ ᱥᱤᱛᱩᱢ ᱫᱤᱱ ᱥᱮᱴᱮᱨ ᱞᱮᱱᱠᱷᱟᱱ ᱵᱟᱞᱮ ᱜᱮ ᱥᱟᱠᱟᱢ ᱠᱚᱦᱚᱸ ᱥᱟᱜᱮᱱᱚᱜ-ᱟ᱾ ᱧᱮᱞ ᱟᱨ ᱵᱟᱰᱟᱭ ᱟᱠᱟᱱ ᱞᱮᱠᱟᱛᱮ ᱥᱤᱧ ᱟᱲᱟᱜ ᱫᱟᱨᱮ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱟᱭᱢᱟ ᱜᱟᱱ ᱫᱟᱨᱮ ᱠᱚ ᱢᱮᱱᱟᱜ-ᱟ ᱾
ᱵᱟᱞᱠᱩᱸᱫᱽᱨᱟ
ᱵᱟᱞᱠᱩᱸᱫᱽᱨᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱯᱟᱛᱨᱟᱛᱩ (ᱥᱟᱶᱛᱟ ᱩᱴᱷᱱᱟᱹᱣ ᱵᱚᱱᱚᱛ) ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱞᱠᱩᱸᱫᱽᱨᱟ ᱨᱤᱱ ᱦᱚᱲ ᱮᱞ ᱕,᱓᱕᱙ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱟᱜ ᱔᱖% ᱢᱮᱱᱟᱜᱼᱟ ᱾ ᱵᱟᱞᱠᱩᱸᱫᱽᱨᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱖᱑% ᱟᱨ ᱛᱤᱨᱞᱟᱹ ᱟᱜ ᱓᱙% ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱒% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜᱼᱟ ᱠᱚᱣᱟ ᱾
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱞᱠᱩᱸᱫᱽᱨᱟ ᱨᱤᱱ ᱦᱚᱲ ᱮᱞ ᱓,᱙᱑᱕ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ । ᱒,᱑᱓᱖ ᱠᱚᱲᱟ ᱟᱨ ᱑,᱗᱗᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱭᱟᱜ ᱮᱞ ᱒᱒᱕ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱑,᱘᱔᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱞᱠᱩᱸᱫᱽᱨᱟ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱮᱞ ᱒,᱕᱓᱓ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱠᱷᱚᱱ ᱑,᱕᱔᱒ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱙᱙᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱚᱨᱡᱩᱱ ᱢᱩᱱᱰᱟ
ᱚᱨᱡᱩᱱ ᱢᱩᱱᱰᱟ ᱫᱚ (ᱡᱚᱱᱚᱢ ᱓ ᱢᱮ ᱑᱙᱖᱘) ᱱᱤᱛᱟᱜ ᱥᱤᱧᱚᱛ ᱥᱚᱨᱠᱟᱨ ᱨᱮ ᱢᱤᱫ ᱠᱮᱵᱤᱱᱮᱴ ᱢᱚᱱᱛᱨᱤ ᱢᱮᱱᱟᱭᱟ(᱒᱐᱑᱗-᱒᱐᱒᱒) ᱾ ᱩᱱᱤ ᱫᱚ ᱥᱤᱧᱚᱛ ᱯᱚᱱᱚᱛ ᱡᱷᱟᱨᱠᱷᱟᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱕ ᱟᱱᱟᱜ ᱦᱚᱲᱫᱚᱨᱵᱟᱨ (ᱞᱚᱠᱥᱚᱵᱷᱟ) ᱨᱮ ᱡᱟᱢᱥᱮᱫᱽᱯᱩᱨ ᱫᱚᱨᱵᱟᱨ ᱢᱟᱹᱪᱤ ᱠᱷᱚᱱᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱒᱐᱐᱙ ᱥᱟᱞᱮ ᱯᱟᱨᱞᱤᱭᱟᱢᱮᱸᱴ ᱵᱟᱪᱷᱱᱟᱣ ᱨᱮ ᱾ ᱵᱤᱡᱮᱯᱤ ᱛᱟᱞᱢᱟ ᱟᱹᱭᱩᱨᱤᱭᱟᱹ ᱫᱚᱞ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱢᱟᱬᱛᱮ ᱥᱩᱛᱨᱮᱛ ᱞᱮᱠᱟᱛᱮ ᱦᱚᱸ ᱠᱚ ᱢᱟᱱᱚᱛ ᱟᱠᱟᱫ ᱫᱮᱭᱟ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱟᱡᱟᱜ ᱠᱮᱴᱮᱡ ᱟᱹᱱᱟᱹᱭᱩᱨ ᱠᱷᱟᱹᱛᱤᱨ ᱾ ᱮᱛᱚᱦᱚᱵ ᱡᱷᱟᱨᱠᱷᱚᱱᱰ ᱯᱚᱱᱚᱛ ᱥᱤᱨᱟᱹ ᱢᱚᱱᱛᱨᱤ ᱵᱟᱵᱩᱞᱟᱞ ᱢᱟᱨᱟᱸᱰᱤ ᱛᱤᱱᱡᱷᱚᱜ ᱯᱚᱱᱚᱛ ᱨᱮ ᱰᱚᱢᱮᱥᱟᱭᱤᱞ ᱯᱚᱞᱤᱥᱤ ᱮ ᱪᱷᱟᱨᱟᱣ (implement) ᱞᱟᱹᱜᱤᱫ ᱛᱮ ᱠᱟᱹᱱᱩᱱ ᱮ ᱵᱮᱱᱟᱣ ᱮᱫ ᱚᱠᱛᱮ, BJP ᱯᱟᱨᱴᱤ ᱫᱚ ᱵᱟᱵᱩᱞᱟᱞ ᱢᱟᱨᱟᱸᱰᱤ ᱚᱪᱚᱜ ᱠᱟᱛᱮ, ᱚᱨᱡᱩᱱ ᱢᱩᱱᱰᱟ ᱠᱚ ᱥᱤᱨᱟᱹ ᱢᱚᱱᱛᱨᱤ ᱞᱮᱫᱮᱭᱟ ᱒᱐᱐᱓ ᱥᱟᱞᱮ ᱨᱮ ᱾
ᱯᱩᱭᱞᱩ ᱡᱤᱭᱤᱱ
ᱚᱨᱡᱩᱱ ᱢᱩᱱᱰᱟ ᱫᱚ ᱓ ᱢᱮ ᱑᱙᱖᱘ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱜᱟᱱᱮᱥ ᱢᱩᱱᱰᱟ ᱟᱨ ᱮᱸᱜᱟᱛ ᱫᱚ ᱥᱟᱭᱨᱟ ᱢᱩᱱᱰᱟ ᱧᱩᱛᱩᱢᱟᱠᱤᱱ ᱛᱟᱦᱮᱸᱫ ᱾ ᱡᱟᱢᱥᱮᱫᱽᱯᱤᱨ ᱨᱮ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱥᱟᱹᱛ ᱠᱟᱛᱮ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (Indira Gandhi National Open University) ᱨᱮ ᱟᱡᱟᱜ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱦᱮᱸᱫ ᱟᱨ ᱚᱱᱟᱛᱟᱭᱚᱢ ᱤᱱᱫᱤᱨᱟ ᱜᱟᱱᱫᱷᱤ ᱡᱟᱹᱛᱤᱭᱟᱹᱨᱤ ᱨᱟᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱟᱶᱛᱟ ᱥᱟᱬᱮᱥ ᱥᱟᱛᱟᱢ ᱨᱮ ᱥᱚᱱᱮᱨᱚᱢ (PG) ᱥᱤᱫ ᱞᱟᱹᱜᱤᱫ ᱮ ᱥᱮᱱ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱖᱘ ᱡᱟᱱᱟᱢ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱛᱷᱚᱠ:ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:᱑᱕ ᱟᱱᱟᱜ ᱞᱳᱠᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱫ
ᱚᱠᱷᱚᱰᱚᱪᱚᱱᱰᱤ ᱢᱩᱸᱫᱽᱨᱤ
ᱚᱝᱥᱩᱢᱟᱱ ᱢᱩᱸᱫᱽᱨᱤ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜ ᱢᱩᱸᱫᱽᱨᱤ ᱠᱟᱱᱟ ᱾ ᱱᱚᱶᱟ ᱫᱚ ᱑᱐ ᱜᱚᱴᱟᱝᱻᱟᱜ ᱥᱟᱭᱚᱛ ᱨᱮ ᱛᱮᱭᱟᱨ ᱞᱮᱱᱟ ᱾
ᱰᱮᱥᱠᱨᱤᱯᱥᱚᱱ
ᱱᱚᱶᱟ ᱢᱩᱸᱫᱽᱨᱤ ᱫᱚ ᱢᱟᱨᱠᱚᱱᱰᱮᱥᱣᱚᱨᱚ ᱢᱩᱸᱫᱽᱨᱤ ᱠᱷᱚᱱ ᱑᱕ ᱢᱤᱴᱚᱨ ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜᱻᱟ ᱾ ᱟᱨ ᱢᱳᱦᱤᱱᱤ ᱢᱩᱸᱫᱽᱨᱤ ᱠᱷᱚᱱ ᱓᱐ ᱢᱤᱴᱚᱨ ᱥᱟ.ᱜᱤᱧ ᱨᱮ ᱯᱚᱪᱷᱤᱢ ᱩᱛᱛᱚᱨ ᱱᱟᱠᱷᱟ ᱨᱮ ᱢᱮᱱᱟᱜᱻᱟ ᱾ ᱱᱚᱱᱰᱮ ᱫᱚ ᱢᱚᱦᱤᱥᱟᱥᱩᱨᱚᱢᱚᱨᱫᱤᱱᱤ ᱠᱚ ᱵᱚᱝᱜᱟ ᱟᱭ ᱠᱟᱱᱟ ᱾
ᱢᱩᱸᱫᱽᱨᱤ ᱫᱚ ᱫᱩᱠᱷᱤᱱ ᱥᱮᱱ ᱟᱨ ᱴᱷᱟ.ᱠᱩᱨ ᱫᱚ ᱯᱩᱨᱩᱵᱽ ᱥᱮᱱ ᱥᱟᱢᱟᱝ ᱟᱠᱟᱫᱟᱭ ᱾ ᱱᱚᱱᱵᱮ ᱫᱚ ᱫᱩᱨᱜᱟᱥᱴᱚᱢᱤ ᱟᱨ ᱵᱟᱲᱚ ᱵᱷᱳᱜᱚ ᱠᱚ ᱦᱩᱭᱩᱜ ᱜᱮᱭᱟ ᱾
ᱱᱚᱶᱟ ᱢᱩᱸᱫᱽᱨᱤ ᱫᱚ ᱵᱷᱩᱵᱽᱱᱮᱥᱚᱨ ᱢᱩᱱᱤᱥᱤᱯᱟᱞ ᱠᱚᱨᱯᱳᱨᱮᱥᱚᱱ ᱠᱷᱚᱱ ᱥᱟᱢᱵᱽᱲᱟᱣ ᱟ.ᱜᱩ ᱭᱮᱫᱟ ᱾ ᱚᱱᱥᱩᱢᱟᱱ ᱢᱩᱸᱫᱽᱨᱤ ᱫᱚ ᱳᱰᱤᱥᱟ ᱠᱚᱥᱠᱟᱨᱻᱟᱜ ᱟᱨᱪᱤᱭᱳᱞᱳᱡᱤ ᱵᱤᱵᱷᱟᱜᱽ ᱠᱷᱚᱱ ᱠᱚ ᱥᱟᱡᱟᱣ ᱨᱩᱣᱟ.ᱲ ᱟᱠᱟᱫᱟ ᱾
ᱢᱩᱸᱫᱽᱨᱤ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟ ᱨᱮ ᱵᱤᱱᱫᱩᱥᱚᱜᱚᱨ ᱯᱟ.ᱪᱨᱤ,ᱢᱟᱨᱠᱚᱱᱰᱮᱭᱚ ᱢᱩᱸᱫᱽᱨᱤ ᱯᱩᱪᱷᱤᱢ ᱱᱟᱠᱷᱟ ᱨᱮ ᱟᱨ ᱵᱟᱨ ᱯᱟᱦᱴᱟ ᱠᱷᱚᱱ ᱚᱲᱟᱜ ᱨᱮᱭᱟᱜ ᱯᱟ.ᱪᱨᱤ ᱢᱮᱱᱟᱜᱻᱟ ᱾
ᱵᱟ.ᱲᱛᱤ ᱡᱚᱱᱚᱲ
ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱦᱟᱫᱽ ᱠᱟᱨ ᱫᱤ ᱟᱯᱱᱮ
ᱦᱟᱫᱽ ᱠᱟᱨ ᱥᱤ ᱟᱯᱱᱮ ᱒᱐᱐᱐ ᱨᱮ ᱵᱟᱱᱟᱣ ᱞᱮᱱ ᱦᱤᱸᱫᱤ ᱯᱟᱹᱨᱥᱤ ᱯᱷᱤᱞᱢ ᱨᱮᱱᱟᱜ ᱞᱟᱸᱫᱟ ᱫᱩᱞᱟᱹᱲ ᱠᱟᱹᱦᱱᱤ ᱯᱷᱤᱞᱢ ᱠᱟᱱᱟ᱾ ᱱᱚᱶᱟ ᱯᱷᱤᱞᱢ ᱨᱮ ᱜᱚᱣᱤᱱᱫᱟ ᱟᱨ ᱨᱟᱱᱤ ᱢᱩᱠᱷᱚᱨᱡᱤ ᱠᱟᱱᱟᱭ᱾ ᱱᱚᱶᱟ ᱯᱷᱤᱞᱢ ᱨᱮ ᱜᱚᱣᱤᱱᱫᱟ ᱣᱟᱜ ᱯᱮᱭᱟ ᱨᱚᱞ ᱢᱮᱱᱟᱜ ᱛᱟᱭᱟ᱾
ᱛᱮᱛᱮᱫ
ᱨᱟᱡᱽ (ᱜᱚᱣᱤᱱᱫᱟ) ᱯᱨᱟᱭᱤᱣᱮᱴ ᱡᱟᱥᱩᱥ ᱠᱟᱱᱟᱭ ᱡᱟᱦᱟᱸᱭ ᱩᱱᱤ ᱨᱮᱱ ᱜᱟᱛᱮ ᱥᱚᱸᱡᱚᱭ (ᱱᱤᱨᱢᱚᱞ ᱯᱟᱸᱰᱮ) ᱭᱩᱨᱚᱯ ᱨᱮᱱᱟᱜ ᱴᱩᱨ ᱨᱮ ᱟᱡ ᱵᱟᱦᱩ ᱣᱟᱜ ᱡᱟᱟᱩᱥᱤ ᱨᱮ ᱫᱚᱦᱚ ᱛᱟᱦᱮᱱ ᱠᱟᱱᱟᱭ ᱛᱟᱣᱦᱟᱞᱮ ᱩᱱᱤ ᱥᱟᱵᱤᱛ ᱫᱟᱲᱮᱭᱟᱜ ᱟᱭ ᱡᱮ ᱡᱟᱦᱟᱸᱭ ᱥᱟᱶ ᱵᱟᱯᱞᱟ ᱥᱟᱸᱜᱟᱭ ᱢᱮᱱᱟᱜ ᱛᱟᱭᱟ ᱟᱨ ᱩᱱᱤ ᱛᱟᱞᱟᱠ ᱮ ᱧᱟᱢ ᱢᱟ᱾ ᱥᱚᱸᱡᱚᱭ ᱫᱚ ᱟᱡ ᱵᱟᱦᱩ ᱚᱸᱡᱽᱞᱤ (ᱨᱤᱛᱩ ᱥᱤᱣᱯᱩᱨᱤ) ᱦᱚᱸ ᱚᱱᱟ ᱠᱷᱟᱹᱛᱤᱨ ᱛᱮ ᱟᱡ ᱨᱮᱱ ᱜᱟᱛᱮ ᱠᱩᱲᱤ ᱡᱟᱦᱟᱸᱭᱟᱜ ᱧᱩᱛᱩᱢ ᱦᱚᱸ ᱚᱸᱡᱽᱞᱤ (ᱨᱟᱱᱤ ᱢᱩᱠᱷᱚᱨᱡᱤ) ᱠᱟᱱᱟ ᱩᱱᱤ ᱫᱚ ᱩᱱᱤ ᱦᱚᱸ ᱭᱩᱨᱚᱯ ᱮ ᱵᱷᱮᱡᱟᱣ ᱠᱟᱭ ᱠᱟᱱᱟ᱾ ᱵᱟᱱᱟᱨ ᱡᱩᱨᱤ-ᱡᱚᱛᱟ ᱠᱤᱱ ᱥᱚᱪᱟᱣ ᱮᱫᱟ ᱡᱮ ᱩᱱᱤ ᱨᱮᱤ ᱜᱟᱛᱮ ᱭᱩᱨᱚᱯ ᱪᱟᱞᱟᱣ ᱟᱠᱟᱱᱟᱭ ᱢᱮᱱᱠᱟᱷᱟᱱ ᱵᱟᱱᱟᱨ ᱜᱮ ᱵᱟᱝ ᱠᱤᱱ ᱪᱟᱞᱟᱜ ᱠᱟᱱᱟ᱾ ᱭᱩᱨᱚᱯ ᱨᱮ ᱨᱟᱡᱽ ᱟᱨ ᱟᱸᱡᱽᱞᱤ ᱱᱟᱥᱮ ᱱᱚᱠ ᱡᱷᱚᱸᱠ ᱠᱚ ᱛᱟᱭᱚᱢ ᱵᱟᱱᱟᱨ ᱨᱮ ᱫᱩᱞᱟᱹᱲ ᱨᱮ ᱠᱤᱱ ᱯᱟᱲᱟᱣᱜ ᱠᱟᱱᱟ᱾ ᱢᱟᱲᱟᱝ ᱚᱸᱰᱮ ᱨᱟᱡᱽ ᱡᱟᱦᱟᱱ ᱟᱨ ᱫᱚ ᱥᱚᱸᱡᱚᱭ ᱨᱤᱱ ᱵᱟᱦᱩᱮ ᱵᱩᱡᱷᱟᱣ ᱮᱫᱟᱭ ᱟᱨ ᱩᱱᱤᱭᱟᱜ ᱯᱤᱪᱷᱟ ᱮᱫᱟᱭ ᱩᱱᱤ ᱮ ᱯᱤᱪᱷᱟ ᱮ ᱠᱟᱱᱟ ᱟᱨ ᱥᱟᱵᱩᱛ ᱮ ᱡᱟᱢᱟ ᱮᱫᱟ᱾ ᱛᱟᱭᱚᱢ ᱛᱮ ᱩᱱᱤ ᱮ ᱟᱹᱭᱠᱟᱹᱣ ᱮᱫᱟ ᱡᱮ ᱩᱱᱤ ᱨᱤᱱᱤᱡ ᱚᱸᱡᱽᱞᱤ ᱜᱮ ᱩᱱᱤ ᱨᱮᱱ ᱜᱟᱛᱮ ᱠᱟᱱᱟᱭ ᱩᱱᱤ ᱨᱮᱱ ᱜᱟᱛᱮ ᱜᱮ ᱩᱱᱤ ᱜᱟᱛᱮ ᱤᱡ ᱵᱟᱦᱩ ᱠᱟᱱᱟᱭ ᱾ ᱟᱨᱦᱚᱸ  ᱩᱱᱤ  ᱟᱡ ᱛᱮᱜᱮ ᱠᱟᱥᱩᱨ ᱣᱟᱫᱽ ᱮ ᱟᱹᱭᱠᱟᱹᱣ ᱮᱫᱟ᱾ ᱛᱟᱭᱚᱢ ᱛᱮ ᱚᱸᱡᱽᱞᱤ ᱦᱚᱸ ᱩᱱᱤ ᱟᱡ ᱨᱮᱱ ᱜᱟᱛᱮ ᱠᱩᱲᱤ ᱨᱮᱱ ᱡᱟᱶᱟᱭ  ᱵᱩᱡᱷᱟᱣ ᱮᱫᱟᱭ᱾ ᱚᱱᱟ ᱠᱟᱨᱚᱱ ᱛᱮ ᱵᱟᱱᱟᱨ ᱨᱮ ᱵᱟᱹᱲᱤᱡ ᱟᱹᱭᱠᱟᱹᱣ ( ᱠᱚᱱᱯᱷᱩᱡᱽ ) ᱚᱜ ᱠᱟᱱᱟ ᱠᱤᱱ ᱟᱨ ᱵᱟᱱᱟᱨ ᱜᱮ ᱥᱟᱶ ᱠᱤᱱ ᱤᱠᱟ ᱠᱟᱜ ᱠᱟᱱᱟ᱾ ᱢᱩᱪᱟᱹᱫ ᱨᱮ ᱨᱟᱡᱽ ᱫᱚ ᱵᱟᱰᱟᱭ ᱧᱟᱢ ᱮᱫᱟᱭ ᱡᱮ ᱚᱸᱡᱽᱞᱤ ᱭᱟᱜ ᱫᱚ ᱵᱟᱯᱞᱟ ᱛᱤᱥᱦᱚᱸ ᱵᱟᱝ ᱦᱩᱭ ᱟᱠᱟᱱᱟ ᱟᱨ ᱩᱱᱤ ᱫᱚ ᱰᱟᱺᱜᱽᱣᱟᱹ ᱜᱮᱭᱟᱭ ᱾ ᱩᱱᱤᱭᱟᱜ ᱵᱟᱯᱞᱟ ᱦᱩᱭᱩᱜ ᱟᱱᱟᱜ ᱜᱮ ᱛᱟᱦᱮᱱ ᱠᱟᱱ ᱛᱟᱭᱟ ᱩᱱᱤ ᱚᱸᱰᱮ ᱪᱟᱞᱟᱣ ᱠᱟᱛᱮᱜ ᱩᱱᱤ ᱚᱸᱰᱮ ᱢᱟᱱᱟᱣ ᱮ ᱠᱟᱱᱟᱭ᱾
ᱠᱩᱲᱟᱹᱭ
ᱦᱟᱫᱽ ᱠᱟᱨ ᱫᱤ ᱟᱯᱱᱭ ᱦᱤᱴ ᱜᱮ ᱛᱟᱦᱮᱸᱜ ᱠᱟᱱᱟ ᱟᱨ ᱱᱚᱶᱟ ᱯᱷᱤᱞᱢ ᱫᱚ ᱜᱚᱣᱤᱱᱫᱟ ᱣᱟᱜ ᱙᱐ ᱨᱮᱱᱟᱜ ᱫᱟᱥᱟᱠ ᱨᱤᱱᱤᱡ ᱦᱤᱨᱚ ᱱᱚᱢᱵᱚᱨᱮ ᱑, ᱦᱚᱥᱤᱱᱟ ᱢᱟᱱ ᱡᱟᱭᱮᱜᱤ, ᱫᱤᱣᱟᱱᱟ ᱢᱟᱥᱛᱟᱱᱟ, ᱠᱩᱠᱤ ᱱᱚᱢᱵᱚᱨᱮ ᱑ ᱟᱨ ᱥᱟᱡᱟᱱ ᱪᱟᱞᱮ ᱥᱟᱥᱩᱨᱟᱞ ᱥᱟᱶ ᱥᱚᱯᱷᱚᱞᱮ ᱞᱟᱸᱫᱟ ᱯᱷᱤᱞᱢᱮ ᱨᱮ ᱠᱷᱚᱱ ᱢᱤᱫ ᱞᱮᱠᱟᱛᱮ ᱨᱮ ᱞᱮᱠᱷᱟᱜ ᱠᱟᱱ ᱛᱟᱭᱟ᱾ ᱱᱚᱶᱟ ᱨᱮ ᱢᱟᱲᱟᱝ ᱦᱟᱯᱛᱟ  ᱦᱤᱞᱚᱜ ᱨᱮ ᱒ ᱠᱚᱨᱚᱲ ᱟᱨ ᱥᱤᱧᱚᱛ ᱨᱮ ᱥᱟᱱᱟᱢ ᱛᱮ ᱑᱒ ᱠᱚᱨᱚᱲ ᱠᱟᱢᱟᱣ ᱠᱮᱫᱟᱭ᱾ ᱡᱮᱜᱮᱛ ᱵᱷᱚᱨ ᱨᱮ ᱠᱟᱢᱟᱣ ᱒᱐ ᱠᱚᱨᱚᱲ ᱦᱩᱭ ᱛᱟᱭᱚᱢ ᱠᱟᱨᱚᱱ ᱫᱚ ᱯᱷᱤᱞᱢ ᱵᱮᱯᱟᱨ ᱱᱚᱡᱚᱨ ᱞᱮᱠᱟᱛᱮ ᱥᱚᱯᱷᱚᱞ ᱜᱮ ᱛᱟᱦᱮᱸ ᱮᱱ ᱛᱟᱭ ᱛᱟᱦᱮᱱᱟ᱾
᱒᱐᱒᱐ ᱟᱭᱥᱤᱥᱤ ᱴᱤ᱒᱐ ᱵᱤᱥᱥᱚ ᱠᱟᱯ
᱒᱐᱒᱐ ᱟᱭᱥᱤᱥᱤ ᱴᱤ᱒᱐ ᱵᱤᱥᱥᱚ ᱠᱟᱯ (ᱱᱤᱭᱟᱸ ᱜᱟᱫᱮᱞ ᱠᱷᱚᱱ ᱱᱤᱭᱟᱸ ᱨᱮᱱ ᱠᱷᱤᱞᱟᱹᱰᱤᱭᱟᱹ ᱠᱚᱣᱟᱜ ᱧᱩᱛᱩᱢ) ᱟᱭᱥᱤᱥᱤ ᱵᱤᱥᱥᱚ ᱴᱤ᱒᱐ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱜ ᱟᱭᱥᱤᱥᱤ ᱴᱤ᱒᱐ ᱵᱤᱥᱥᱚ ᱠᱟᱯ ᱦᱩᱭᱩᱜ ᱠᱟᱱᱟ ᱟᱭᱥᱤᱥᱤ ᱥᱟᱯᱲᱟᱣ ᱟᱠᱟᱫ ᱴᱩᱭᱮᱱᱴᱤ᱒᱐ ᱠᱨᱤᱠᱮᱴ ᱠᱷᱤᱞᱟᱹᱴ ᱨᱮᱱᱟᱜ ᱮᱭᱟᱭ ᱟᱱᱟᱜ ᱠᱷᱤᱞᱟᱹᱴ᱾ ᱱᱤᱭᱟᱸ ᱠᱷᱤᱞᱟᱹᱴ ᱫᱚ ᱚᱥᱴᱨᱚᱞᱤᱭᱟ ᱨᱮ ᱦᱩᱭᱩᱜ-ᱟ ᱞᱟᱹᱜᱤᱫᱽ ᱠᱚ ᱱᱮᱰᱟᱣ ᱟᱠᱟᱫᱟ᱾ ᱚᱱᱟ ᱫᱤᱥᱟᱹᱢ ᱜᱮ ᱑᱙᱙᱒ ᱥᱮᱨᱢᱟ ᱟᱨ ᱒᱐᱑᱕ ᱵᱤᱥᱥᱚ ᱠᱟᱯ ᱠᱷᱤᱞᱟᱹᱴ-ᱮ ᱦᱩᱭ ᱚᱪᱩ ᱞᱮᱫᱟ᱾ ᱠᱷᱤᱞᱟᱹᱴ ᱨᱮᱱᱟᱜ ᱯᱷᱟᱱᱮᱞ ᱠᱷᱤᱞᱟᱹᱴ ᱫᱚ ᱦᱩᱭᱩᱜ-ᱟ ᱢᱮᱞᱵᱚᱨᱱ ᱠᱨᱤᱠᱮᱴ ᱜᱨᱟᱣᱩᱱ ᱨᱮ᱾
ᱥᱮᱞᱮᱫ ᱠᱷᱤᱞᱟᱹᱰᱤᱭᱟᱹᱠᱚ
᱒᱐᱑᱙ ᱨᱮ ᱟᱭᱥᱤᱥᱤ ᱴᱤ᱒᱐ ᱵᱤᱥᱥᱚ ᱠᱟᱯ ᱨᱮᱱ ᱵᱟᱪᱷᱣ ᱫᱟᱲᱮᱭᱟᱠᱟᱱ
᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱓᱑ ᱰᱤᱥᱮᱢᱵᱚᱨ ᱫᱷᱟᱹᱵᱤᱡ, ᱥᱟᱯᱲᱟᱣ ᱠᱷᱤᱞᱟᱹᱰᱤᱭᱟᱹ ᱟᱨ ᱟᱭᱥᱤᱥᱤ ᱥᱮᱞᱮᱫᱤᱭᱟᱹ ᱠᱚ ᱠᱷᱚᱱ ᱙ ᱜᱚᱴᱟᱝ ᱠᱷᱤᱞᱟᱹᱰᱤᱭᱟᱹ ᱥᱟᱶ ᱑᱐ ᱜᱚᱴᱟᱝ ᱠᱷᱤᱞᱟᱹᱰᱤᱭᱟᱹ ᱨᱮᱱ ᱫᱚᱞ ᱠᱚ ᱥᱮᱞᱮᱫ-ᱟ᱾ ᱩᱱᱠᱩ ᱑᱐ ᱠᱷᱤᱞᱟᱹᱰᱤᱭᱟᱹ ᱫᱚᱞ ᱠᱷᱚᱱ ᱫᱟᱲᱮᱭᱟᱠᱟᱱ ᱘ ᱜᱚᱴᱟᱝ ᱫᱚᱞ ᱥᱟᱶ ᱑᱒ ᱫᱷᱟᱣ ᱠᱚ ᱥᱮᱞᱮᱫ-ᱟ᱾ ᱥᱨᱤᱞᱚᱝᱠᱟ ᱟᱨ ᱵᱟᱝᱞᱟᱫᱮᱥ ᱥᱩᱯᱟᱨ ᱑᱒ ᱫᱚ ᱠᱷᱤᱞᱟᱹᱴ ᱞᱟᱹᱜᱤᱫᱽ ᱫᱚ ᱴᱷᱟᱶ ᱵᱟᱹᱱᱩᱜ-ᱟ᱾ ᱱᱩᱠᱤᱱ ᱵᱟᱨᱮᱭᱟ ᱫᱚ ᱠᱷᱤᱞᱟᱹᱰᱤᱭᱟᱹ ᱫᱚ ᱒᱐᱑᱙ ᱟᱭᱥᱤᱥᱤ ᱴᱤ᱒᱐ ᱵᱤᱥᱥᱚ ᱠᱟᱯ ᱨᱮ ᱵᱟᱪᱷᱣ ᱵᱟᱜᱤ ᱟᱠᱟᱱ ᱚᱱᱠᱩ ᱥᱟᱶ ᱠᱤᱱ ᱥᱟᱶ-ᱟ᱾ ᱟᱨ ᱚᱱᱟ ᱟᱭᱥᱤᱥᱤ ᱴᱤ᱒᱐ ᱵᱤᱥᱥᱚ ᱠᱟᱯ ᱵᱟᱪᱷᱟᱣ ᱫᱟᱲᱮ ᱵᱟᱨᱟᱭᱟ ᱫᱚ ᱥᱟᱶ ᱠᱷᱤᱞᱟᱹᱴ ᱦᱩᱭᱩᱜ ᱛᱟᱹᱠᱤᱱᱟ᱾ ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ ᱟᱨ ᱱᱮᱯᱟᱞ ᱥᱟᱶ ᱠᱷᱤᱞᱟᱹᱴ ᱫᱟᱲᱮ ᱞᱮᱠᱷᱟᱱ ᱜᱮ ᱛᱟᱭᱚᱢ ᱠᱷᱤᱞᱟᱹᱴ ᱨᱮ ᱞᱟᱹᱜᱤᱫ ᱛᱮ ᱴᱷᱟᱶ ᱠᱤᱱ ᱧᱟ-ᱟ᱾ ᱜᱽᱨᱩᱯ ᱨᱮᱱ ᱔ ᱫᱚᱞ ᱥᱟᱶ ᱫᱟᱲᱮ ᱠᱟᱛᱮᱜ ᱑᱒ ᱫᱚᱞ ᱥᱩᱯᱟᱨ ᱨᱮ ᱴᱷᱟᱶ ᱨᱮᱱᱟᱜ ᱥᱩᱡᱚᱜᱽ ᱢᱮᱱᱟᱜ-ᱟ᱾
ᱠᱷᱤᱞᱟᱹᱴ ᱚᱠᱛᱚ
᱒᱐᱑᱙ ᱥᱮᱨᱢᱟ ᱒᱙ ᱡᱟᱱᱩᱭᱟᱨᱤ, ᱟᱭᱥᱤᱥᱤ ᱒᱐᱒᱐ ᱥᱮᱨᱢᱟ ᱨᱮᱱᱟᱜ ᱠᱷᱤᱞᱟᱹᱴ ᱨᱮᱱᱟᱜ ᱚᱠᱛᱚ ᱠᱚᱭ ᱱᱮᱱᱰᱟ ᱵᱟᱲᱟᱭᱟ᱾
ᱜᱽᱨᱩᱯ ᱠᱚ
ᱠᱷᱤᱞᱟᱹᱴ ᱨᱮᱱᱟᱜ ᱥᱟᱱᱟᱢ ᱚᱠᱛᱚ ᱜᱮ ᱚᱥᱴᱨᱚᱞᱤᱭᱟ ᱯᱩᱨᱩᱵᱽ ᱱᱟᱠᱷᱟ ᱨᱮᱱᱟᱜ ᱥᱤᱝ ᱚᱠᱛᱚ ᱜᱮ ᱦᱩᱭᱩᱜ-ᱟ᱾
ᱜᱽᱨᱩᱯ-ᱵᱤ
2020 ICC Men's T20 World Cup Group B
ᱠᱷᱳᱥᱟ ᱯᱟᱹᱨᱥᱤ
ᱠᱷᱳᱥᱟ ᱤᱥᱤᱥᱠᱷᱳᱥᱟ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱱᱚᱣᱟ ᱫᱚ ᱢᱤᱫ ᱱᱜᱩᱱᱤ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ ᱾ ᱠᱷᱳᱥᱟ ᱯᱟᱹᱨᱥᱤ ᱮᱛᱚᱢ ᱟᱯᱷᱨᱤᱠᱟ ᱟᱨ ᱡᱤᱢᱵᱟᱵᱩᱭᱮ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾  ᱱᱚᱣᱟ ᱯᱟᱹᱨᱥᱤ ᱫᱚ ᱟᱭᱚ ᱟᱲᱟᱝ ᱞᱮᱠᱟᱛᱮ ᱟᱢᱫᱟᱡᱽ ᱘.᱒ ᱢᱤᱞᱤᱭᱚᱱ ᱦᱚᱲ ᱟᱨ ᱟᱨᱦᱚᱸ ᱑᱑ ᱢᱤᱞᱤᱭᱚᱱ ᱜᱟᱱ ᱦᱚᱲ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱳᱭᱮᱰ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱤᱢᱵᱟᱵᱩᱭᱮ ᱨᱮᱱᱟᱜ ᱯᱟᱹᱨᱥᱤ
ᱥᱮᱵᱟᱥᱴᱤᱭᱟᱱ ᱴᱩᱰᱩ
ᱥᱮᱵᱟᱥᱴᱤᱭᱟᱱ ᱴᱩᱰᱩ (ᱡᱟᱱᱟᱢ: ᱑᱗ ᱡᱩᱱ ᱑᱙᱖᱗) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱤᱥᱟᱹᱭ ᱱᱟᱭᱠᱮ ᱠᱟᱱᱟᱭ ᱾ ᱒᱐᱑᱑ ᱨᱮ ᱯᱳᱯ ᱵᱮᱱᱮᱰᱤᱠᱴ ᱑᱖ ᱦᱚᱛᱮᱛᱮ ᱵᱚᱦᱟᱞ ᱟᱠᱟᱱ ᱥᱮᱵᱟᱥᱴᱤᱭᱟᱱ ᱫᱚ ᱫᱤᱱᱟᱸᱡᱽᱯᱩᱨ ᱨᱮᱱ ᱮᱭᱟᱭᱟᱱ ᱟᱨ ᱱᱤᱛᱚᱜᱤᱡ ᱵᱤᱥᱚᱯ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱝᱞᱟᱫᱮᱥ ᱨᱮᱱ ᱯᱩᱭᱞᱩ ᱥᱟᱱᱛᱟᱲ ᱵᱤᱥᱚᱯ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱮᱵᱟᱥᱴᱤᱭᱟᱱ ᱴᱩᱰᱩ ᱢᱟᱨᱤᱱᱳ ᱟᱜ ᱡᱟᱱᱟᱢ ᱫᱚ ᱑᱗ ᱡᱩᱱ ᱑᱙᱖᱗ ᱥᱮᱨᱢᱟ ᱨᱮ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮᱭᱟᱜ ᱪᱟᱸᱜᱩᱨᱟ ᱟᱹᱛᱩ ᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱟᱡᱟᱜ ᱛᱟᱞᱢᱟ ᱥᱮᱪᱮᱫ ᱥᱮᱱᱴ ᱯᱷᱤᱞᱤᱯᱥ ᱩᱥᱩᱞ ᱵᱤᱨᱫᱟᱹᱜᱟᱲ ᱟᱨ ᱪᱮᱛᱟᱱ ᱛᱟᱞᱢᱟ ᱥᱮᱪᱮᱫ ᱫᱚ ᱫᱤᱱᱟᱸᱡᱽᱯᱩᱨ ᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱯᱩᱨᱟᱹᱣ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱰᱷᱟᱠᱟ ᱛᱮᱭ ᱪᱟᱞᱟᱣ ᱮᱱᱟ ᱟᱨ ᱱᱚᱴᱚᱨ ᱰᱮᱢ ᱠᱚᱞᱮᱡᱽ ᱨᱮᱭ ᱵᱷᱩᱨᱛᱤ ᱮᱱᱟ ᱾ ᱥᱮᱱᱴ ᱡᱳᱥᱮᱯᱷ ᱢᱟᱭᱱᱚᱨ ᱥᱮᱢᱤᱱᱟᱨᱤ ᱨᱮ ᱛᱟᱦᱮᱸ ᱠᱟᱛᱮ ᱩᱱᱤ ᱚᱸᱰᱮ ᱠᱷᱚᱱ ᱵᱮᱪᱟᱞᱟᱨ ᱚᱯᱷ ᱟᱨᱴᱥ ᱰᱤᱜᱽᱨᱤ ᱮ ᱦᱟᱢᱮᱴ ᱠᱮᱫᱟ ᱾ ᱛᱟᱭᱚᱢ ᱛᱮ ᱩᱱᱤ ᱦᱳᱞᱤ ᱥᱯᱤᱨᱤᱴ ᱢᱮᱡᱳᱨ ᱥᱮᱢᱤᱱᱟᱨᱤ ᱨᱮᱦᱚᱸᱭ ᱥᱮᱞᱮᱫ ᱞᱮᱱᱟ ᱾ ᱥᱮᱵᱟᱥᱴᱤᱭᱟᱱ ᱴᱩᱰᱩ ᱫᱚ ᱒᱐᱐᱓ ᱠᱷᱚᱱ ᱒᱐᱐᱗ ᱢᱩᱸᱫᱽ ᱨᱮ ᱨᱳᱢ ᱨᱮᱭᱟᱜ ᱯᱳᱱᱴᱤᱯᱷᱤᱠᱟᱞ ᱩᱨᱵᱟᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱤᱥᱤᱭᱳᱞᱚᱡᱤ ᱨᱮ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱮ ᱦᱟᱢᱮᱴ ᱞᱮᱫᱟ ᱾
ᱡᱤᱭᱚᱱ
ᱥᱮᱵᱟᱥᱴᱤᱭᱟᱱ ᱴᱩᱰᱩ ᱫᱚ ᱓᱐ ᱥᱮᱯᱴᱮᱢᱵᱚᱨ, ᱑᱙᱙᱙ ᱨᱮ ᱫᱤᱱᱟᱸᱡᱽᱯᱩᱨ ᱨᱮᱭᱟᱜ ᱢᱟᱨᱤᱭᱟᱢᱯᱩᱨ ᱯᱟᱨᱤᱥ ᱨᱮ ᱱᱟᱭᱠᱮ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾ ᱒᱐᱐᱐ ᱨᱮ ᱩᱱᱤ ᱫᱚ ᱥᱮᱱᱴ ᱯᱷᱨᱟᱱᱥᱤᱥ ᱯᱟᱨᱤᱥ ᱨᱮᱱ ᱜᱚᱲᱚ ᱱᱟᱭᱠᱮ ᱮ ᱵᱮᱱᱟᱣ ᱮᱱᱟ ᱾ ᱢᱮᱱᱠᱷᱟᱱ ᱒᱐᱐᱓ ᱨᱮ, ᱩᱱᱤ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱵᱟᱝᱞᱟᱫᱮᱥ ᱨᱮ ᱵᱟᱹᱜᱤᱭᱟᱫᱟ ᱾ ᱒᱐᱐᱗ ᱨᱮ ᱥᱮᱵᱟᱥᱴᱤᱭᱟᱱ ᱴᱩᱰᱩ ᱵᱟᱝᱞᱟᱫᱮᱥ ᱛᱮ ᱨᱩᱣᱟᱹᱲ ᱠᱟᱛᱮ ᱯᱷᱟᱛᱤᱢᱟ ᱨᱟᱹᱱᱤ ᱪᱟᱨᱪ ᱨᱮᱱ ᱜᱚᱲᱚ ᱱᱟᱭᱠᱮ ᱞᱮᱠᱟᱛᱮᱭ ᱵᱟᱦᱟᱞ ᱮᱱᱟ ᱾ ᱒᱐᱐᱙ ᱛᱟᱭᱚᱢ ᱩᱱᱤ ᱰᱷᱟᱠᱟ ᱨᱮᱭᱟᱜ ᱦᱳᱞᱤ ᱥᱯᱤᱨᱤᱴ ᱢᱮᱡᱳᱨ ᱥᱮᱢᱤᱱᱟᱨᱤ ᱨᱮᱱ ᱵᱷᱟᱭᱤᱥ ᱨᱮᱠᱴᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ ᱾
᱒᱙ ᱚᱠᱴᱚᱵᱚᱨ ᱒᱐᱑᱑ ᱨᱮ ᱥᱮᱵᱟᱥᱴᱤᱭᱟᱱ ᱴᱩᱰᱩ ᱫᱚ ᱯᱳᱯ ᱵᱮᱱᱮᱰᱤᱠᱴ ᱑᱖ ᱦᱚᱛᱮᱛᱮ ᱫᱤᱱᱟᱸᱡᱽᱯᱩᱨ ᱨᱮᱱ ᱮᱭᱟᱭᱟᱱ ᱵᱤᱥᱚᱯ ᱞᱮᱠᱟᱛᱮ ᱵᱟᱦᱟᱞ ᱮᱱᱟ ᱾ ᱒᱗ ᱡᱟᱱᱩᱣᱟᱨᱤ, ᱒᱐᱑᱒ ᱨᱮ ᱩᱱᱤ ᱫᱚ ᱡᱳᱥᱮᱯᱷ ᱥᱟᱞᱵᱷᱟᱰᱳᱨ ᱢᱟᱨᱤᱱᱳ ᱦᱚᱛᱮᱛᱮ ᱵᱤᱥᱚᱯ ᱞᱮᱠᱟᱛᱮ ᱩᱪᱷᱟᱹᱱ ᱞᱮᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱵᱟᱝᱞᱟᱫᱮᱥ ᱨᱮᱭᱟᱜ ᱠᱮᱛᱷᱚᱞᱤᱠ ᱵᱤᱥᱚᱯ ᱦᱮᱞᱢᱮᱞ ᱟᱨ ᱠᱟᱨᱤᱛᱟᱥ ᱵᱟᱝᱞᱟᱫᱮᱥ ᱨᱮᱱ ᱨᱟᱹᱥᱤᱭᱟᱹ ᱦᱚᱸ ᱠᱟᱱᱟᱭ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ
ᱠᱟᱞᱤᱢᱯᱚᱝ ᱒ ᱵᱚᱱᱚᱛ
ᱠᱟᱞᱤᱢᱯᱚᱝ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱠᱟᱞᱤᱢᱯᱚᱝ ᱦᱚᱱᱚᱛ ᱨᱮᱱᱟᱜ ᱠᱟᱞᱤᱢᱯᱚᱝ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱡᱩᱞᱟᱭ ᱒᱐᱒᱑ ᱥᱟᱞ ᱨᱮ, ᱠᱟᱞᱤᱢᱯᱚᱝ ᱒ ᱵᱚᱱᱚᱛ ᱫᱚ ᱵᱟᱨᱭᱟ ᱵᱚᱱᱚᱛ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ - ᱯᱮᱰᱚᱝ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱮᱰᱚᱝ ᱨᱮ ᱢᱮᱱᱟᱜᱼᱟ ᱟᱨ ᱞᱟᱵᱷᱟ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱟᱞᱜᱟᱲᱟ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱟᱞᱜᱟᱲᱟ 27.12°N, 88.593°W ᱨᱮ ᱢᱮᱱᱟᱜᱼᱟ ᱾
ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱠᱟᱞᱤᱢᱯᱚᱝ ᱨᱮᱸᱡᱽ ᱚᱛᱱᱚᱜ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱐᱐ ᱠᱷᱚᱱ ᱓,᱐᱐᱐ ᱢᱤᱴᱚᱨ ᱫᱷᱟᱹᱨᱤᱡ ᱩᱥᱩᱞ ᱦᱩᱭᱩᱜᱼᱟ ᱾
ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱤᱠᱠᱤᱢ ᱨᱮᱱᱟᱜ ᱥᱟᱢᱟᱝ ᱥᱤᱠᱠᱤᱢ ᱦᱚᱱᱚᱛ, ᱥᱟᱢᱟᱝ ᱟᱨ ᱮᱛᱚᱢ ᱨᱮ ᱜᱳᱨᱩᱵᱽᱛᱷᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱟᱨ ᱯᱟᱪᱮ ᱨᱮ ᱠᱟᱞᱤᱢᱯᱚᱝ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱔᱑.᱒᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱓ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱕᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱖᱒ ᱜᱚᱴᱟᱝ ᱢᱚᱣᱡᱟ ᱟᱨ ᱓᱙ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱡᱟᱞᱰᱷᱟᱠᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱟᱞᱜᱟᱲᱟ ᱵᱟᱡᱟᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱖᱖,᱘᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱔,᱕᱔᱖ (᱕᱒%) ᱠᱚᱲᱟ ᱟᱨ ᱓᱒,᱒᱘᱔ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱗,᱑᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑,᱙᱖᱑ (᱒.᱙᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱔,᱗᱗᱓ (᱓᱗.᱐᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱟᱱᱥᱚᱝ ᱪᱤᱱᱠᱳᱱᱟ ᱯᱞᱟᱝᱴᱮᱥᱚᱱ (᱘,᱘᱑᱒), ᱯᱮᱰᱚᱝ ᱠᱷᱟᱥᱢᱚᱦᱚᱞ (᱔,᱒᱗᱔), ᱥᱟᱠᱤᱳᱝ ᱠᱷᱟᱥᱢᱚᱦᱚᱞ (᱕,᱗᱕᱓) ᱟᱨ ᱯᱮᱭᱚᱝ ᱠᱷᱟᱥᱢᱚᱦᱚᱞ (᱖,᱔᱒᱓) ᱾
ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱚᱞᱟᱯᱚᱪᱚᱱ ᱠᱷᱟᱥᱢᱚᱦᱚᱞ (᱒,᱕᱔᱙), ᱜᱤᱴ ᱰᱩᱵᱽᱞᱤᱝ ᱠᱷᱟᱥᱢᱚᱦᱚᱞ (᱓,᱕᱙᱘), ᱠᱮᱜᱮ ᱠᱷᱟᱥᱢᱚᱦᱚᱞ (᱒,᱔᱐᱑), ᱞᱟᱵᱷᱟ ᱵᱟᱡᱟᱨ ᱰᱤ.ᱟᱭᱤ.ᱮᱯᱷ. (᱑,᱘᱓᱖), ᱜᱤᱴ ᱵᱤᱭᱚᱱᱰ ᱠᱷᱟᱥᱢᱚᱦᱚᱞ (᱒,᱔᱖᱔), ᱞᱤᱝᱥᱟᱠᱷᱟ ᱠᱷᱟᱥᱢᱚᱦᱚᱞ (᱒,᱒᱗᱘), ᱞᱳᱞᱮ ᱠᱷᱟᱥᱢᱚᱦᱚᱞ (᱒,᱒᱐᱙), ᱥᱚᱝᱥᱮᱨ ᱠᱷᱟᱥᱢᱚᱦᱚᱞ (᱓,᱕᱑᱖) ᱟᱨ ᱟᱞᱜᱟᱲᱟ ᱵᱟᱡᱟᱨ ᱰᱤ.ᱟᱭᱤ.ᱮᱯᱷ. (᱑,᱙᱕᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱗,᱕᱒᱐ ᱜᱚᱴᱟᱝ (᱗᱙.᱖᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱖,᱓᱘᱐ (᱘᱕.᱕᱘%) ᱠᱚᱲᱟ ᱟᱨ ᱒᱑,᱑᱔᱐ (᱗᱓.᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱒.᱒᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱒.᱔᱕% ᱫᱚ ᱱᱮᱯᱟᱞᱤ, ᱒.᱙᱐% ᱫᱚ ᱞᱮᱯᱪᱟ, ᱑.᱓᱐% ᱫᱚ ᱦᱤᱱᱫᱤ ᱟᱨ ᱑.᱐᱗ ᱫᱚ ᱥᱤᱠᱠᱤᱢᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱒-᱑᱓ ᱥᱟᱞ ᱨᱮ, ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱮᱭᱟ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱑᱗ᱮ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱒ ᱫᱚ ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱒-᱑᱓ ᱥᱟᱞ ᱨᱮ, ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙᱒ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱙,᱘᱒᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱐᱖᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱗᱐᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱮᱭᱟ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑,᱗᱒᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱜᱚᱵᱷᱚᱨᱢᱮᱱᱴ ᱡᱮᱱᱮᱨᱟᱞ ᱰᱤᱜᱽᱨᱤ ᱠᱚᱞᱮᱡᱽ, ᱯᱮᱰᱚᱝ ᱫᱚ ᱒᱐᱑᱕ ᱥᱟᱞ ᱨᱮ ᱯᱮᱰᱚᱝ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱟᱨᱴᱥ ᱟᱨ ᱥᱟᱬᱮᱥ ᱨᱮ ᱟᱱᱰᱟᱨᱜᱨᱮᱡᱮᱭᱮᱴ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱓ ᱥᱟᱞ ᱨᱮ, ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱓᱘ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱯᱮᱰᱚᱝ ᱨᱮ ᱓᱐ ᱵᱮᱰ ᱟᱜ ᱯᱮᱰᱚᱝ ᱜᱨᱟᱢᱤᱬ ᱟᱥᱯᱟᱛᱟᱞ, ᱠᱟᱞᱤᱢᱯᱚᱝ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱜᱤᱴ ᱰᱩᱵᱽᱞᱤᱝ (᱖ ᱵᱮᱰ ᱟᱜ) ᱟᱨ ᱟᱞᱜᱟᱲᱟ (ᱵᱟᱨᱭᱟ ᱵᱮᱰ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱟᱞᱤᱢᱯᱚᱝ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱷᱳᱞᱟᱯᱩᱠ ᱯᱟᱹᱨᱥᱤ
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱮᱭᱟᱨᱟᱜ ᱯᱟᱹᱨᱥᱤ
ᱵᱟᱞᱩᱨᱜᱷᱟᱴ
ᱵᱟᱞᱩᱨᱜᱷᱟᱴ ᱫᱚ (ᱩᱪᱨᱟᱹᱣ: ʌbʌlhatg t: t) ᱥᱤᱧᱚᱛ ᱨᱮ ᱯᱚᱪᱷᱤᱢ ᱵᱮᱝᱜᱚᱞ ᱯᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱡᱟᱨ ᱟᱨ ᱢᱩᱱᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱫᱩᱠᱷᱤᱱ ᱫᱤᱱᱚᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱵᱟᱞᱩᱨᱜᱷᱟᱴ ᱫᱚ ᱟᱹᱰᱤ ᱯᱟᱹᱦᱤᱞ ᱚᱠᱛᱚ ᱠᱷᱚᱱ ᱞᱟᱠᱪᱟᱨ, ᱵᱟᱹᱲᱛᱤ ᱞᱮᱠᱟᱛᱮ ᱛᱷᱤᱣᱮᱴᱚᱨ ᱨᱮ ᱟᱡᱟᱜ ᱥᱚᱨᱮᱥ ᱥᱚᱲᱚᱢ ᱞᱟᱹᱜᱤᱫ ᱱᱟᱯᱟᱭ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱱᱚᱣᱟ ᱫᱚ ᱮᱱᱮᱡᱜᱩᱨᱩ ᱢᱚᱱᱢᱚᱛᱷᱟ ᱨᱮᱭᱟᱜ ᱡᱟᱱᱟᱢ ᱫᱤᱥᱚᱢ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱟᱡᱟᱜ ᱱᱤᱨᱚᱲ ᱟᱨ ᱞᱟᱹᱭ ᱞᱟᱠᱪᱟᱨ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾
ᱞᱚᱠᱮᱥᱚᱱ
ᱵᱟᱞᱩᱨᱜᱷᱟᱴᱤ ᱫᱚ 25.22 ° N 88.77 ° E ᱨᱮ ᱢᱮᱱᱟᱜ-ᱟ । ᱱᱚᱣᱟ ᱨᱮᱱᱟᱜ ᱮᱵᱷᱚᱨᱮᱡᱽ ᱩᱥᱩᱞ ᱫᱚ ᱒᱕ ᱢᱤᱴᱚᱨ (᱘᱒ ᱯᱷᱩᱴ) ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱟᱡᱟᱨ ᱞᱮᱠᱟᱛᱮ ᱑᱐.᱙᱙ ᱥᱠᱚᱭᱟᱨ ᱠᱤᱢᱤ ᱴᱚᱴᱷᱟᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜ-ᱟ ᱾
ᱦᱟᱡᱟᱨᱤᱵᱟᱜᱽ ᱴᱚᱴᱷᱟ
ᱦᱟᱡᱟᱨᱤᱵᱟᱜᱽ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱢᱩᱬᱩᱛ ᱞᱮᱠᱟᱛᱮ ᱦᱚᱡᱟᱨᱤᱵᱟᱜᱽ ᱦᱚᱱᱚᱛ ᱟᱨ ᱨᱟᱢᱜᱚᱲ ᱦᱚᱱᱚᱛ ᱨᱮ ᱢᱮᱱᱟᱜ ᱛᱟᱞᱢᱟ ᱠᱚᱭᱞᱟ ᱠᱷᱟᱫᱟᱱ ᱞᱤᱢᱤᱴᱮᱰ ᱨᱮᱱᱟᱜ ᱪᱟᱪᱞᱟᱣ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾
ᱵᱟᱞᱩᱨᱜᱷᱟᱴ
ᱞᱚᱠᱮᱥᱚᱱ
ᱱᱟᱹᱭ ᱟᱛᱨᱮᱭᱤ ᱯᱩᱨᱟᱹ ᱵᱟᱡᱟᱨ ᱨᱮ ᱞᱤᱸᱜᱤᱱ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱡᱤ ᱜᱟᱱ ᱦᱩᱫᱟ.ᱨᱮᱭ ᱦᱟᱹᱴᱤᱧᱟ ᱾ ᱡᱚᱛᱚ ᱞᱟᱹᱠᱛᱤᱭᱟᱱ ᱯᱨᱚᱥᱟᱥᱚᱱᱤᱭᱟᱹ, ᱞᱟᱠᱪᱟᱨᱤᱭᱟᱹ ᱟᱨ ᱨᱟᱹᱥᱠᱟᱹ ᱨᱚᱢᱚᱡᱽ ᱛᱟᱞᱢᱟ ᱥᱟᱶ ᱵᱟᱡᱟᱨ ᱨᱮᱱᱟᱜ ᱨᱤᱫᱟᱹᱭ ᱫᱚ ᱱᱟᱹᱭ ᱨᱮᱱᱟᱜ ᱯᱩᱨᱩᱵᱽ ᱠᱟᱛᱟᱨᱮ ᱢᱮᱱᱟᱜ-ᱟ ᱾ ᱥᱤᱧᱚᱛ- ᱵᱟᱝᱞᱟᱫᱮᱥ ᱥᱤᱢᱟᱹ ᱫᱚ ᱵᱟᱡᱟᱨ ᱠᱷᱚᱱ ᱥᱩᱨ ᱥᱩᱯᱩᱨ ᱓ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱦᱟᱡᱟᱨᱤᱵᱟᱜᱽ ᱴᱚᱴᱷᱟ
ᱦᱟᱡᱟᱨᱤᱵᱟᱜᱽ ᱴᱚᱴᱷᱟ ᱨᱮᱱᱟᱜ ᱯᱨᱚᱡᱮᱠᱴ ᱢᱮᱱᱟᱜᱼᱟ: ᱯᱟᱨᱮᱡᱽ ᱥᱟᱢᱟᱝ ᱡᱷᱤᱦ ᱫᱚᱦᱚ, ᱠᱮᱫᱽᱞᱟ ᱚᱛᱵᱷᱤᱴᱤᱨ, ᱠᱮᱫᱽᱞᱟ ᱡᱷᱤᱦ ᱫᱚᱦᱚ, ᱨᱟᱯᱤᱱ ᱡᱷᱤᱦ ᱫᱚᱦᱚ, ᱡᱷᱟᱨᱠᱷᱚᱸᱰ ᱡᱷᱤᱦ ᱫᱚᱦᱚ, ᱠᱮᱫᱽᱞᱟ ᱵᱟᱥᱨᱤ ᱟᱨ ᱴᱚᱴᱷᱟᱹᱨᱤ R/ᱚᱲᱟᱜ ᱾ ᱱᱚᱣᱟ ᱴᱚᱴᱷᱟ ᱳᱯᱷᱤᱥ ᱪᱚᱨᱦᱤ, ᱯᱤᱳ ᱪᱚᱨᱦᱤ ᱘᱒᱕᱓᱓᱖ ᱨᱮ ᱢᱮᱱᱟᱜᱼᱟ ᱾
ᱫᱚᱥᱛᱷ (᱒᱐᱐᱑ ᱢᱚᱞᱭᱟᱞᱚᱢ ᱯᱷᱤᱞᱢ)
ᱫᱚᱥᱛᱷ ᱛᱩᱞᱥᱤ ᱫᱟᱥ ᱦᱚᱛᱮᱛᱮ ᱵᱟᱱᱟᱣ ᱥᱚᱫᱚᱨ ᱟᱠᱟᱱ ᱒᱐᱐᱑ ᱨᱮᱱᱟᱜ ᱥᱤᱧᱚᱛ ᱢᱚᱞᱭᱟᱞᱚᱢ ᱨᱟᱹᱥᱠᱟ ᱞᱟᱱᱫᱟ ᱯᱷᱤᱞᱢ ᱠᱟᱱᱟ᱾ ᱱᱚᱶᱟ ᱨᱮ ᱠᱩᱧᱪᱠᱚ ᱵᱚᱵᱚᱱ, ᱫᱤᱞᱤᱯᱮ ᱟᱨ ᱠᱟᱣᱭᱟ ᱢᱟᱫᱷᱣᱟᱱ ᱮ ᱯᱟᱴ ᱟᱠᱟᱫᱟ ᱯᱷᱤᱞᱢ ᱵᱚᱠᱥ ᱚᱯᱷᱤᱥ ᱨᱮ ᱥᱩᱯᱟᱨᱦᱤᱴ ᱦᱩᱭ ᱞᱮᱱᱟ᱾ ᱱᱚᱶᱟ ᱑᱙᱙᱘ ᱨᱮ ᱨᱤᱞᱤᱡᱽ ᱟᱠᱟᱱ ᱛᱟᱢᱤᱞ ᱠᱩᱸᱰᱮᱞᱟᱨ ᱛᱷᱨᱚᱝᱰᱨᱤᱱᱚᱞᱟᱜ ᱢᱚᱞᱭᱟᱞᱚᱢ ᱨᱤᱢᱮᱠ ᱠᱟᱱᱟ᱾
ᱦᱟᱡᱟᱨᱤᱵᱟᱜᱽ ᱴᱚᱴᱷᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱠᱚᱭᱞᱟ ᱠᱷᱟᱫᱟᱱ ᱪᱟᱪᱞᱟᱣ ᱴᱚᱴᱷᱟ
ᱫᱚᱥᱛᱷ (᱒᱐᱐᱑ ᱢᱚᱞᱭᱟᱞᱚᱢ ᱯᱷᱤᱞᱢ)
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱟᱞᱩᱨᱜᱷᱟᱴ
ᱞᱚᱠᱮᱥᱚᱱ
ᱢᱟᱱᱪᱤᱛᱟᱹᱨ ᱥᱟᱶ ᱥᱟᱶᱛᱮ, ᱢᱟᱱᱪᱤᱛᱟᱹᱨ ᱨᱮ ᱩᱫᱩᱜ ᱟᱠᱟᱱ ᱡᱚᱛᱚ ᱴᱚᱴᱷᱟ ᱨᱮᱱᱟᱜ ᱯᱩᱨᱟᱹ ᱥᱠᱨᱤᱱ ᱵᱷᱟᱨᱥᱚᱱ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱯᱩᱪᱷᱤᱢ ᱵᱮᱝᱜᱚᱞ ᱯᱩᱞᱤᱥ ᱥᱴᱮᱥᱚᱱ ᱛᱟᱹᱨᱤᱨᱮ ᱵᱟᱞᱩᱨᱜᱷᱟᱴ ᱯᱩᱞᱤᱥ ᱥᱴᱮᱥᱚᱱ ᱴᱷᱮᱱ ᱵᱟᱞᱩᱨᱜᱷᱟᱴ ᱢᱩᱱᱥᱤᱯᱟᱞᱴᱤ ᱴᱚᱴᱷᱟ ᱟᱨ ᱵᱟᱞᱩᱨᱜᱷᱟᱴ ᱥᱤᱰᱤ ᱵᱽᱞᱚᱠ ᱴᱷᱮᱱ ᱚᱠᱷᱤᱠᱟᱨ ᱴᱚᱴᱷᱟ ᱢᱮᱱᱟᱜ-ᱟ ᱾